ZUMAIA ETA NARRONDO ARTEKO BIDEGORRIA ZABALIK - Zer berri - opepro01i1\nZUMAIA ETA NARRONDO ARTEKO BIDEGORRIA ZABALIK - Zer berri\nZUMAIA ETA NARRONDO ARTEKO BIDEGORRIA ZABALIK\n764 metroko luzera du, hiru tartetan banatuta. Gipuzkoako Foru Aldundiak eta Zumaiako Udalak bidegorria herriko mugikortasunari begira oso garrantzitsua dela azpimarratu dute.\nGipuzkoako Foru Aldundiak Zumaia eta Narrondo arteko bidegorria ireki du. Gipuzkoako Sare Nagusiaren 2. ibilbidean (Donostia-Mutriku), Zumaiako saihesbideko hasierako biribilgunetik (Txiki-erdi biribilgunea) Narrondo auzoraino oinezkoentzako eta bizikletentzako bidea da.\nHauexek dira bidegorriaren ezaugarri nagusiak:\n764 metroko luzera du, hiru tartetan banatuta: biribilgunetik hasita 489 metro, ondoren 160 metro baserri bide bat aprobetxatuz, eta azkenik 115 metro bidegorri Narrondoraino.\nZabalerari dagokionez, 4 metro zabal da, eta beste 0,5 metro ditu argiteria, seinaleak eta abar jartzeko.\nBidegorri honek N-634 errepidearen azpiko bi pasabide ditu: bata, Txiki Erdi biribilgunean, 29,8 metrokoa (4 metro zabal eta 2.65 metroko altuera) eta bestea, Narrondo Auzoan, 12 metro luze (4 metro zabal eta 2.65 metroko altuera).\nAldapei dagokionez, bidegorriak % 3-%1eko maldak ditu, azpiko pasabideetan izan ezik. Pasabide hauetan % 8rainoko malda ere badago, 45 metroko gehieneko luzeran.\nArgiteriari dagokionez, LED motako argiak jarri dira, eta azpiko pasabideetan argiteria areagotu egin da, intentsitate handiagoko argiteria jarrita.\nBabes neurriei dagokionez, bide berrira ibilgailuak erortzeko arriskua egon daitekeen lekuetan hormigoizko hesia jarri da. Bestelako babesak ere jarri dira txirrindulariek eta oinezkoek erorikoa izateko arriskua duten lekuetan.\nZumaiako Udalak herri gunetik Txiki-erdi biribilgunera bidegorria egina zeukanez, bide ziklista berriarekin bat egin du. Aldi berean, aipatzekoa da Zumaia-Narrondo bidegorri tarte honek Arroaraino izango duela jarraipena, ondorengo fase batean.\nNarrondo auzoko lanen ondorioz, bidegorria ez ezik, antolamendu berria ere egin da: N-634 ondoan autobus geltoki berria egin da espaloian, plaza eta haur jolasen gunea, eta inguru horretara sartzeko zirkulazioa erregulatzen duen arrapala.\nBidegorria Altuna y Uria enpresak egin du eta, lanen likidazioa ixteko dagoen arren, 1.020.000 € inguruko kostua izango dute, aurreikusitakoa baino %5 gehiago. Lanak egiteko epea 6 hilabetekoa zen, baina azkenean 8 hilabete behar izan dira aurreikusi gabeko drainatze lan batzuengatik.\nLarraitz Ugarte Mugikortasuneko eta Bide Azpiegituretako diputatuak eta Iñaki Agirrezabalaga Zumaiako alkateak parte hartu dute, besteak beste. Larraitz Ugartek azpimarratu du Foru Aldundiak bizikleta garraiobide bezala sustatzeko egindako apustu garbia eta Zumaia-Narrondo bidegorria horren adierazletzat jarri du. "Orain arte Narrondotik Zumaiara bizikletaz joateko erabiltzaileek ez zuten batere segurtasunik, ibilgailu artean egin behar baitzituzten joan-etorriak, baina aurrerantzean segurtasun osoz egin ahal izango dituzte lantokira, eskolara, erosketetara eta abar egin beharreko joan-etorriak", adierazi du Ugartek. Horrez gain, azpimarratu du bidegorri sarea osatzeko bidean martxa onean doala Foru Aldundia eta aurrerantzean ere horrela jarraituko duela. Bere aldetik, Iñaki Agirrezabalaga herriarentzat bidegorri hau oso garrantzitsua dela azaldu du, eta Narrondo auzoan bidegorriarekin eta egindako beste lanekin lortu den aldaketa azpimarratu du.\nEkitaldi hasieran Narrondoko Mattin Etxanizek gaztetxoak bidegorriari buruzko bi bertso kantatu ditu, izan ere, bi bertso horiekin irabazi zuen XXXI. San Telmo Literatur Lehiaketa.\n• Mattin Etxanizen bertsoak


Dantza asteari ekin zaio Aretxabaletan - Aretxabaleta - Goiena.eus\nDantza asteari ekin zaio Aretxabaletan\nAne Vitoria 2017-05-23 10:11\nZapatuan eman zitzaion hasiera Aretxabaletako Dantza astearen 3.en edizioari. Askotxo izango dira eskainiko diren ekintzak: hala nola, tailerrak, erakustaldiak, ikuskizunak … Herritarrek maiatzaren 28ra arte izango dute guztiez disfrutatzeko aukera.\nEkimen hau Jaiki Dantza taldea, Aretxabaletako Udala eta herriko beste hainbat elkarteen eskutik dator. Helburua, Aretxabaletako dantza mundua herritarrei eskaintzea, eta bide batez, dantza kalera ateratzea dira.\nAurreko urteko edizioa oso ondo funtzionatu zuela dio Lasagabasterrek. Jende asko gerturatu zen eta eskaini ziren tailerretan ere jende parte hartu zuen. Herritarren erantzun horrek indarra eman dio aurtengo ekintzen antolakuntzarako. Asko izango, aste guztian zehar eskainiko diren ekintzak.\nEgitasmo honen beste helburuetako bat, dantza tradizionalez gain, beste hainbat dantza mota ere badaudela erakustea da. Esaterako, zapatuan dantza afrikarrak izan ziren eta jende asko gerturatu zen ikuskizunera. Flamenko ikuskizuna ere eskaini zen, eta bertaratu zen jende kopurua oso handia izan zen. Hurrengo urteetara begira, ekimen honekin jarraitzea polita izango dela esan du Jaiki Dantza taldeko kideak.\n• 10:00 Dantza ikastaroak.\n• 13:30 Dantza afrikarren ikuskizuna Duranan.\n• 14:30 Jam-Ñam dantzaldi inprobisatua Herriko Plazan.\n• 18:30 Dantza ikuskizunak Duranan.\n• 10:00 Klake ikastaroa.\n• 13:30 Klake ikuskizuna.\n• 18:00 Kontakids (Ate irekiak kiroldegian).\n• 18:00 Saharako emakume eta haurren dantza saioa.\n• 17:00 Basotxo erretiratuen elkartekoen saloi dantza saioa.\n• 17:00 Gorputz Espresioa eta jolasak 5-8 urte bitarteko haurrentzat (Ate irekiak kuartelean)\n• 18:00 Ebi Soriaren eta Xabi Madinaren Habrá que ponerse cachas ikuskizuna Durana kalean.\n• 19:30 Flamenko fusioa (Ate irekiak Duranan).\n• 17:00 Ludoteka Dantzan ikuskizuna Herriko Plazan.\n• 18:30 Basotxoko erretiratuen euskal dantzen erakustaldia Herriko Plazan.\n• 18:00 Oihal akrobazia (Ate irekiak Duranan).\n• 19:00 Flash Dance filmari buruzko tertulia Arkupe kultura etxean.\n•Haur dantzarien eguna (Leizarra musika eskolak antolatuta)\nJokin Bereziartua Lizarazu 2017 mai 23 Aretxabaleta\nZapatuan dantza afrikarrak eta flamenkoa izan ziren protagonista Jaiki taldeak hirugarrenez antolatu duen Dantza Astean. Jende mordoa elkartu zen A...


Gurasoentzako saio berriak antolatu dituzte Azpeitian. Noticias de Gipuzkoa\nGurasoentzako saio berriak antolatu dituzte Azpeitian\nHaur eta gazteen gurasoentzako eskoletan aritzeko izena hilaren 7ra arte eman daiteke\nazpeitia- Udalaren Gizarte Zerbitzuen sailak 8-15 eta 16-20 urte bitarteko gazteen gurasoei zuzendutako eskolak abiatuko ditu hilabete honetan;beti ere, “seme-alaben heziketarako lagungarri izan daitezkeen tresnak ezagutzera emateko helburuarekin”. Aurtengo saioetan Elkar-erantzunkizunean eta berdintasunean bizi gaia jorratuko da eta Izar Arregi psikologoak zuzenduko ditu.\nBi eskoletako gaia bera izango bada ere, adinaren arabera egokitutako saioak izango dira. Guztira 6 saio izango ditu ikastaro bakoitzak eta apirilaren 11tik maiatzaren 16ra bitartean burutuko dira. Saioak astelehenetan izango dira eta parte hartzeko interesa dutenek hilaren 7ra arte eman dezakete izena Gizarte Zerbitzuetan (943 157 192 telefonoa). Saioen prezioa 10 eurokoa da. - J.L.


Programa eta Ekintzen Arbela/Maiz Egindako Galderak - Meta\nPrograma eta Ekintzen Arbela/Maiz Egindako Galderak\nThis page is a translated version of the page Programs & Events Dashboard/Frequently Asked Questions and the translation is 84% complete.\n1 Oinarrizko gauzak\n1.1 Zer onura dakartza tresna honek?\n1.2 Nork erabil dezake tresna hau?\n1.3 Nola funtzionatzen du tresnak?\n1.4 Zer egiten du estatistika neurgailuak?\n1.5 Zer egin dezake batek tresna honen txosten batekin?\n1.6 What are the different program types for?\n2 Oinarrizko laguntza teknikoa\n2.1 Nola hasiko naiz tresna hau erabiltzen?\n2.2 Nola bat egingo dut hasita dagoen programa batekin?\n2.3 Nola gehi ditzake antolatzaile batek parte-hartzaileak programa batera?\n2.4 Nola ken ditzake antolatzaile batek parte-hartzaileak programatik?\n2.5 Nola lortuko dut pribatutasuna nire taldearentzat?\n2.6 Nola konbinatuko ditut askotariko programetako txostenak?\n3 Laguntza aurreratua\n3.1 Nola eskuratuko ditut administratzaile eskubideak?\n3.2 Nola funtzionatzen du data bitarteak?\n3.3 Nola esporta ditzakegu txosteneko datuak?\n3.4 Wikimediako elementu batzuen jarraipena egin daiteke programan parte-hartzailerik izan gabe?\n3.5 Nola ezabatuko dut nire programa?\nZer onura dakartza tresna honek?\nWikimediako lankide batzuk Wikimediako edukia garatzeko lankidetzan dihardutenean, tresna honek txostenak ematen ditu taldean pertsona bakoitza egiten ari den ekarpenari buruz. Sare sozialak heldu direnetik, ohikoagoa bihurtu da interes berdinak dituzten pertsonak lankidetzan Interneten bitartez aritzea, eta haien partekatutako jardueren inpaktua neurtzeko gogoa izatea. Tresna honek sortzen dituen txostenak beste sare sozialeko plataformetako txostenen antzekoak dira, adibidez, Facebookek eta Twitter-ek eskaintzen dituzten partaidetza txostenak.\nEdozein plataformatan Interneteko materiala sortzen duten erakunde ia guztiek beren partaidetzaren inpaktuari buruzko txostenak ikusi nahi dituzte. Eragin horren frogak eta Interneteko partaidetza modu bateragarrian neurtzeko modu bat edukitzeak erakundeak eta gizabanakoak animatzen ditu beren trebezien bitartez Wikimedian laguntzeko. Tresna honek horrelako feedbacka hornitzen duten txostenak sortzen ditu.\nNork erabil dezake tresna hau?\nTresna hau erabilgarria da Wikimediako lankideen talde bati laguntzen ari zaion komunitateko kudeatzaile batentzat.\nTalde bateko Wikimediako lankideek arbela ikusi nahiko dute beharbada taldearen lorpen kolektiboak ezagutzeko.\nTalde batez kanpoko bisitariek arbela ikusi nahiko dute Wikimediako lankideek elkarrekin egin dezaketena ezagutzeko.\nNola funtzionatzen du tresnak?\nTresnaren erabilera hasten da programa-antolatzaile batek "programa" edo "ekintza" ale bat bertan ezartzen duenean. Behin orria abian denean, Wikimediako lankideei taldean sartzera gonbidatzen zaie. Horren ondoren, tresna beste zerbaitetan baliatzea aukerakoa da. Tresnak taldeko kide guztiek Wikimedia proiektuetan egiten duten ekarpenaren jarraipena egingo du hala agintzen zaionean. Edozein talderi buruzko txostenak sor ditzake.\nZer egiten du estatistika neurgailuak?\nTresnak Wikimedia proiektuetan dagoeneko publikoa den informazioa zenba dezake, eta harekin txostenak egin. Haren abantaila handiena da laster batean eta automatikoki datu publiko kopuru handia biltzen duela. Talde bakoitzerako, tresnak lehenetsita biltzen dituen estatistikak ondorengoei buruzkoak dira:\nTaldeko erabiltzaileen Wikimediako izenak\nTaldeko edozein kidek ekarpena egin duen Wikimediako elementuen zerrenda (adibidez, Wikipediako artikuluena)\nEdizioen zenbaketa, edozein Wikimedia edukiri egindako ekarpenena\nHasitako Wikimedia artikulu berrien kopurua\nGehitutako hitzen kopurua\nTaldeak ondutako edukira irakurleak zenbatetan sartu diren\nWikimedia Commonsera igotako materialen zerrenda\nZer egin dezake batek tresna honen txosten batekin?\nGehienetan, txostena taldeko kideen artean zabalduko da, beren talde lana ospatzen poztuko baitira.\nTxostenak, gainera, erakunde laguntzaile bateko kudeaketa edo komunikazio lantaldeak baliatzen du maiz. Adibidez, eskola batean Wikipedia proiektu bat baldin badago, hezitzaileak tresna hau erabil dezake saileko buruari ikasleek parte hartu eta proiektuak eragina izan duela frogatzeko. Erakunde espezializatu batean, adibidez, elkargo profesional edo kultur erakunde batean, Wikipedia proiektu bat badute, proiektu-kudeatzaileak tresna hau erabil dezake beren webgune edo sare sozialeko kanaletako eragin txostenen antzeko txostenak sortzeko.\nWhat are the different program types for?\nThere are three types of programs available on Programs & Events Dashboard:\nThis is the default program type. It will keep track of edits to any mainspace pages made by the participating editors between the start and end dates, on each of the program's tracked wikis. It will also create and update an on-wiki program page (like this) if the home wiki has been set up for automated edits. By default, edits to any article on the tracked wikis will be counted, but program organizers can filter out specific articles using the *untrack* feature on the Articles Edited view.\nThis program type works the same way as a Generic Course, except that no on-wiki program page will be created unless it is explicitly enabled.\nArticle Scoped Program\nThis program type limits the statistics to specific articles and collections of articles. Only edits to articles that are assigned for the program, or articles in categories listed on the Assigned Articles view, will be counted. Participants can assign themselves the article(s) they want to track, and program organizers can add articles by title or add collections of articles based on on-wiki Categories, templates (including Talk: templates), PetScan queries, or PagePile collections.\nOinarrizko laguntza teknikoa\nNola hasiko naiz tresna hau erabiltzen?\nTresna erabiltzeko, norbaitek programa bat sortu behar du. Wikimedian kontu bat duen edonork egin dezake hori.\nNola bat egingo dut hasita dagoen programa batekin?\nGehienetan, erabiltzaileek programa batean sartzen dira programa-koordinatzaileak taldean sartzeko esteka (lotura) bat eman dienean. Taldeko kide izateko, beren Wikimedia kontuko saioa hasi behar dute, gero programa orria bisitatu, eta programarekin bat egiteko klikatu.\nJarraibide gehiago Nola erabili arbela orrian aurkituko dituzu.\nNola gehi ditzake antolatzaile batek parte-hartzaileak programa batera?\nGehienetan, parte-hartzaileak beren kabuz bat egingo dute programa batekin, ekintza-antolatzaile batek emandako esteka eta pasahitz baten bidez. Hala ere, antolatzaileek eskuz gehi ditzakete parte-hartzaileak baldin eta haien Wikimedia kontuko izenak badituzte, ondorengo urratsak jarraituz:\nJoan arbeleko programara\nAukeratu goiko "editoreak" fitxa\nAukeratu "parte-hartzea" botoia editorearen orrian\nHor leiho bat izango duzu, eta aukerak emango dizkizu editore bakar bat edo multzo bat gehitzeko\nNola ken ditzake antolatzaile batek parte-hartzaileak programatik?\nParte-hartzaileak antolatzaile batek bakarrik ken ditzake; beraz, ezin dute beren burua kendu.\nGehienetan, parte-hartzaileek beren gogoz bat egingo dute programa batekin, ekintza-antolatzaileak emandako esteka (lotura) eta pasahitz baten bidez. Hala ere, antolatzaileek eskuz gehi ditzakete parte-hartzaileak baldin eta haien Wikimedia kontuko izenak badituzte, ondorengo urratsak jarraituz:\nHor programako parte-hartzaile guztien zerrenda duen leiho bat izango duzu. Edozein izenen aldameneko minus ikurrean klikatuz, erabiltzaile hori programatik kenduko duzu\nNola lortuko dut pribatutasuna nire taldearentzat?\nLehenetsita, arbelak jarraitutako informazio publiko guztia publikoa da, edozeinek ikus dezake.\nUne honetan ez dago aukerarik txostenak ezkutatu edo bistaratuak izatetik pasahitzaz babesteko.\nNola konbinatuko ditut askotariko programetako txostenak?\nErakunde batek programa asko kudeatzen dituenean, erakunde horrek eskuratu nahi izango ditu bai programen orriak bakarrik, bai haietako jarduera guztien txosten konbinatu bat.\nPrograma multzo bati "kanpaina" deitzen zaio. Arbel batean, hasi kanpaina eta, gero, gehitu hainbat programa kanpainara.\nNola eskuratuko ditut administratzaile eskubideak?\n2016ko azarotik aurrera, ez dago proba-jartzailea ez den beste inori administrazio eskubideak emateko sistemarik. Ez dago sistemarik edonor proba-jartzaile bat izatea baimentzeko.\nNola funtzionatzen du data bitarteak?\nProgramen data funtzioa ez da egonkorra, eta alda daiteke.\nSortzeko unean, arbela pentsatu zen pertsonek talde batean sartzera gonbidatu eta aste batzuetan bertan lanean aritzeko, eta gero hura desegitea. Konfiguratzean, arbelak programa-koordinatzaileari galdetzen dio noiz hasi eta bukatu behar duen jarraipena egiten, eta ulertzen du aldi horretan erabiltzaileek egiten duten guztia talde proiektuan kokatzen dela. Erabiltzaileak talde batean sar daitezke bakarrik programak irauten duen bitartean.\nHala ere, tresnak ez ditu aldaketak egin ahala erregistratzen; aldiz, bertako txostenak aldian behin eguneratzen ditu artxibatutako informazio publikoan oinarrituz. Horregatik, tresnak data aurretik ere funtziona dezake, eta proiektuan parte hartutako taldeko kideen ekarpenak bil ditzake taldera geroago sartu arren. Ikus adibidez hau:\nPrograma batek 8 aste iraungo ditu. Ustez talde berekoak diren partaide batzuk Wikimedia proiektua batean aldi berean hasi dira lanean. Aldiz, proiektuan lau aste eman ondoren, ikusi egin da talde horretako pertsona bat ez zela arbeleko taldeko partaidea nahasmen bat dela eta. Bada, pertsona hori taldera 4 aste geroago sartuta ere, arbela ohartzen da proiektua 4 aste lehenago hasi zela, eta zerrendatu eta kontuan hartuko ditu pertsona horren ekarpenak, lehenengo egunean beste guztiekin batera izena eman izan balu bezala.\nNola esporta ditzakegu txosteneko datuak?\nTxostenak bere gisara aurkezten ditu datuak.\nInork txostenetik datuak CSV fitxategi gisa behera kargatu nahi baditu, orduan ??? Inork datuak esportatzeko modurik aurkitu bai?\nWikimediako elementu batzuen jarraipena egin daiteke programan parte-hartzailerik izan gabe?\nArbelak informazio ederra ematen du Wikimediako elementu multzoei buruz. Egungo sare sozialetako materialen jarraipenaren gaian, profesional ugarik material digitalei hartzaileek ematen dieten erantzunari erreparatzen dio, baina ez dute ia begiratzen material digital hori nola sortu zen. Arrazoi horregatik, erabiltzaile batzuek jakin nahiko dute arbela Wikimediako beste eduki sorta bati buruzko txostenak eskuratzeko erabil ote daitekeen programa edo erabiltzailerik eduki gabe ere.\nUne honetan, arbelak ez du modurik ematen hautatutako edozein elementuren zerrenda bati buruz txostenik prestatzeko. Arbelak bere jarraipen zerrenda editatu duten programa bateko kideetatik bakarrik eskura dezake. Arbelak ez du edukiaren jarraipen zerrendarik eskaintzen.\nNola ezabatuko dut nire programa?\nZure programa ezabatzeko, lehendabizi edozein kanpainatatik kendu behar duzu. Zure programako hasierako orrian, detaileen kutxan, klikatu "Detaileak editatu". Gero, erreparatu Kanpainak atalari eta klikatu (+) botoian. Horrek elkarrizketa koadro bat bistaratuko du, eta bertan (-) klika dezakezu edozein kanpaina kentzeko (ohartuko zara zure programa automatikoki "Denetarik" kanpaina bati gehituko zaiola, nahiz eta zuk kanpaina jakin batera lehenago ez gehitu).\nBehin zure programa edozein kanpainatatik kendua izan denean, "Ikastaroa ezabatu" botoian klika dezakezu hasierako orriko beheko eskuinaldean.\n"Ezabatu" botoia grisez desgaituta badago, egiaztatu beharko zenuke zure programa/ikastarotik kanpainarik kendu duzula!\nRetrieved from "https://meta.wikimedia.org/w/index.php?title=Programs_%26_Events_Dashboard/Frequently_Asked_Questions/eu&oldid=21325941"\nPrograms & Events Dashboard/eu


Irekia Eusko Jaurlaritza - Gobierno Vasco :: Eusko Jaurlaritzako Kultura eta Hizkuntza Politika Sailak 13 baliabide aurkeztu ditu euskararen erabilera sustatzeko, batez ere lexikoaren eta terminologiaren ikuspuntutik\n\nEusko Jaurlaritzako Kultura eta Hizkuntza Politika Sailak 13 baliabide aurkeztu ditu euskararen erabilera sustatzeko, batez ere lexikoaren eta terminologiaren ikuspuntutik Iturria: Irekia\n\nEusko Jaurlaritzako Kultura eta Hizkuntza Politika Sailak erreminta sorta berri bat aurkeztu du gaur euskararen erabilera bultzatzen jarraitzeko. Donostiako Tabakalera zentroan egindako aurkezpen batean, Miren Dobaran Hizkuntza Politikako sailburuordeak honako tresnak aurkeztu ditu: Elhuyar Hiztegiaren bertsio berria, hiztegi digital honen aplikazio berritua, bederatzi hiztegi terminologiko, Hiztegibar ‘plug in’-a eta ‘Hizketa ereduak’ argitalpenaren aplikazioa gailu mugikorretarako. Erreminta hauek baliagarriak izango dira gure hizkuntzaren erabilera arlo guztietan errazten jarraitzeko, batez ere lexikoaren eta terminologiaren ikuspegitik.\nBaliabide hauek guztiak hainbat erakunde, eragile eta aditurekin batera landu dira, eta gaurko aurkezpenean arlo askotako kideak egon dira. Dobaran sailburuordearekin batera, honako ordezkariak egon dira: Maite Iruretagoiena, IVAPeko zuzendaria; Estibaliz Alkorta, Eusko Jaurlaritzako Euskara Sustatzeko zuzendaria; Joseba Barrena, Euskotreneko Hizkuntza Normalizazioa eta Genero Politika arduraduna; Mario Goffard, BECeko Marketing eta Komunikazio arduraduna; Josu Aztiria Elhuyar Fundaziokoa kidea; Gontzal Lopez Osakidetzako Euskara Zerbitzuko kidea; Iñigo Mendiola Gipuzkoako Foru Aldundiko Landa Garapena eta Turismo Saileko kidea; Arantxa Bodego geologoa eta EHUko irakaslea; eta, azkenik, Maite Goñi Mondragon Unibertsitateko HUHEZI Fakultatean irakaslea.\nMiren Dobaran sailburuordeak euskara arlo guztietan erabilia izateak duen garrantzia nabarmendu du: “Hainbat baliabide berri dakartzagu eta hauen bitartez beste urrats txiki bat emango dugu euskararen erabilera gure eguneroko arlo guztietan normalizatzen jarraitzeko. Euskararen biziberritze prozesuak etengabe eskatzen digu pauso berriak ematea, eta eskatzen digu, baita ere, esparru guztietara ailegatzea. Erreminta hauen bidez errazagoa izango da”.\nElhuyar Hiztegi berritua eta app-a\nGaurko prentsaurrekoan, besteak beste, Elhuyar Hiztegi digital ezagunaren azken bertsioa aurkeztu dute. Baliabide hau 2000. urteaz geroztik dago erabilgarri Eusko Jaurlaritzaren webgunean. Euskarazko bigarren webgunerik bisitatuena da eta 2017an 8.887.226 bisita izan zituen (saio ezberdin); hiztegi honi loturiko ikusitako orrialdeak 45.785.359 izan ziren iaz. Orain, edukia berriz ere eguneratzeaz gain, datu-basearen formatua eta interfazea aldatu egin dira, “hiztegiaren funtzionalitatea era nabarmenean hobetuz”.\nWebgunea berritzearekin batera, Elhuyar Hiztegiaren aplikazioa ere eraberritu da. Orain arte zeuden bi aplikaziok (bat doakoa eta bestea ordainpekoa) fusionatu dira eta diseinu berria duen app modernoago bat erabil daiteke. Aplikazio berri honetan, gainera, bilaketak konexiorik gabe egin daitezke.\nBederatzi hiztegi terminologiko\nErreminta hauekin batera, Eusko Jaurlaritzak bederatzi hiztegi terminologiko berri aurkeztu ditu. Kultura eta Hizkuntza Politika Sailak eta IVAPek finantzatu dituzte hiztegi hauek, eta UZEI izan da hauek egiteko arduraduna, Eusko Jaurlaritzarekin izenpetutako kontratu baten bidez. Behin hiztegiak amaituta, Eusko Jaurlaritzako Kultura eta Hizkuntza Politika Sailak eratutako batzorde tekniko batek aztertu du hiztegi bakoitza. Batzorde tekniko hauetan hiztegiek jorratzen dituzten eremuetako bi edo hiru aditu egoten dira (horietako batzuk gaurko aurkezpenean egon dira), eta lana amaitutakoan hiztegiak Euskararen Aholku Batzordearen barruan dagoen Terminologia Batzordera eraman dira. Han, batzordekideek egindako oharrak aztertu eta horien gainean erabakiak hartu ostean, hiztegiak onartu egin dira.\nHortaz, Terminologia Batzordeak onartu eta gomendatzen du hiztegi hauen terminologia, eta hauen bidez EUSKALTERM Terminologia Banku Publikoa elikatu da. Terminologia-lanaren plangintza martxan jarri zenetik, 2002an, Eusko Jaurlaritzaren helburua izan da ahalik eta eremu gehienetako oinarrizko terminologia lantzea eta zabaltzea. Harrezkeroztik, Terminologia Batzordeak 58 hiztegi terminologiko eta lan berezi bat (‘Hizketa-ereduak’ / ‘Modelos de conversación’) onartu ditu, eta Eusko Jaurlaritzak argitaratu eta banatu ditu. Hiztegi guztiak EUSKALTERMen daude integratuta eta pdf formatuan eskura daitezke helbide honetan: www.euskadi.eus/hiztegiak-banku-terminologikoak-eta-entziklopediak/web01-a2eutres/eu/.\nGaur aurkeztu diren bederatzi hiztegiak honako hauek dira:\nAzokak, Biltzarrak eta Jendaurreko Ikuskizunak Hiztegia.\nEhiza eta Arrantza Hiztegia.\nHiztegibar ‘plug-in’ eta ‘Hizketa-ereduak’ aplikazioa\nAzkenik, Eusko Jaurlaritzako Kultura eta Hizkuntza Politika Sailak Internet Explorererako eta Chromerako Hiztegibar tresnaren ‘plug-in’-a aurkeztu du. Horri esker, nabigatzaile hauetan erabili ahal izango da euskararen gaineko hainbat baliabide batzen dituen tresna-barra hau.\n‘Hizketa-ereduak’ argitalpena ere aplikazio bilakatu da Eusko Jaurlaritzaren ekimenez. Zerbitzu honek herritarrek beren egunerokoan erabil litzaketen hainbat elkarrizketa-eredu jaso ditu, tresna baliagarri bat sortuz euskara era guztietako hizketaldietara eraman ahal izateko. Era intuitibo batez erabiltzaileak mesedegarri gerta dakizkiokeen proposamenak topatuko ditu, egoeren arabera antolatuta.\nintervencion_dobaran_eusker... behera kargatu (20 MB)\ndobaran_tresna_berriak_eu.mp4 10 MB\ndobaran_urrats_berri_bat_eu... 6 MB


Vitoria-Gasteizko Udalaren web-orria - Los hijos. Principal Antzokia\nLos hijos. Principal Antzokia\nEguna: 2020/03/13, hasiera ordua: 20:30, amaiera ordua (gutxi gorabehera): 22:00\nhttps://www.youtube.com/watch?v=SFHOjjCmbqI(Beste leiho batean irekiko da)\nLos hijos antzezlanak amaitzear den iraganetik iritsi zaigun etorkizuna gogora ekarriko digu. Karrera osoan elkarrekin lan egin zuten hiru lagunen harreman amultsuaren iraganetik hasita, bidea urratzen ari diren belaunaldiko milioika pertsona ezezagunen etorkizunera arte. Eta batzuen iraganaren eta besteen etorkizunaren artean, planetaren oraina denen arteko lotura gisa.\nHazelek eta Robinek urteak daramatzate ezkonduta eta duela gutxi hartu dute erretiroa. Herri txiki baten inguruan bizi dira landetxe batean. Fisikari lanetan ibili ziren zentraleko muga nuklearraren justu ertzean dago landetxea. Etorkizunik gabeko herri bat da. Baina beren iraganak hor dirau. David Serrano\nEszenatokiko hiru aktore handik antzezten dute dramatikoa bezain itxaropentsua den antzezlan hau: Adriana Ozoresek, Susi Sánchezek eta Joaquín Climentek.\nEgilea: Lucy Kirkwood\nEgokitzapena eta zuzendaritza: David Serrano\nAntzezleak esku-hartzearen ordenaren arabera: Adriana Ozores, Susi Sánchez, Joaquín Climent\nPrezioa: 18/12 /6 euro


[BABESTUTAKO EDUKIA] ‘Koloreztatu gure herria’ lehiaketako argazkiak jasotzen hasiko gara | danbolin\nMartxan da Kimubatekin batera antolatu dugun ‘Koloreztatu gure herria’ sariketa. Zestoako balkoi eta leiho politenaren bila gabiltza. Lehiaketan izena eman baduzu, zure argazkiak jasotzeko prest gaude!\nArgazkiak bidaltzeko azken eguna ekainaren 20a izango da. Gehienez bi argazki bidali ahal izango dira: bat orokorra (leiho edo balkoi osoaren konposizioa ikus dadin) eta bestea loreei gertuagotik ateratakoa.\nEpaimahaia Kimubateko arduradunek osatuko dute eta originaltasuna, apainketaren kalitatea, armonia eta diseinua eta iraunkortasuna eta jasangarritasuna baloratuko dituzte. Bi sari izango dira: lehen saria Kimubaten gastatzeko 60 euroko opari txartela eta bigarrena, 30 euroko txartela.\nBidali argazkiak: info@danbolin.eus helbidera edo 722 60 92 65 telefono zenbakira.\nPrevious Article Arroa Beheko III. Ipuin Lehiaketako sariak banatu dituzte\nNext Article [ZUTABEA] Zenbatzeko joera obsesiboa


Zergatik ez da posible EAEn? • ZUZEU\nIruñean eta Nafarroa Garaian posible izan dena? Zergatik huts egin digute berriro EAJk eta EHbilduk? Noiz ikasiko dugu? 4 urte barru? Hala biz! Ni, laguntzeko prest.\nEAE, EAJ, eh bildu, Nafarroa Garaia\nHerriko tontoa, sare sozialetan errege\n6 pentsamendu “Zergatik ez da posible EAEn?”-ri buruz\namonamantangorri 2015-06-16 23:21\nPosible zer? EAJ eta EH BILDUren koalizio-gobernuak perretxikoak bezala ugaltzea? Zein programaren inguruan?\nNiri mesedegarriago iruditzen zait bi indar parlamentario nagusiak abertzaleak izanik, bat eskuin moderatua eta bestea ezkerrekoa, gainerakoak konpartsa izatea.\nGainera, GBai ez da EAJ, ez behintzat erabat. Eta GBaik nahiago izan du PSNrekin konpondu, baina ezin, PSNk ez baitu nahi izan, eta nahiko balu orain berdin luke, irrelebantzia politikoan hondoratu baita. GBaik dituen bidelagunak ez dira batere erosoak beretzat. Ikusiko duzue laister nolako istiluak hasiko diren gobernuko kideen artean.\nBittor Hidalgo 2015-06-21 11:17\nEz da beste inor sartu eztabaidan, baina gogoz erantzungo dizut nik.\n1. Galdetzen didazu zein programaren inguruan batu litezkeen. Eta erantzungo dizut. EAJ eta EHBildu, oraingoan bezala, ez badira gauza bien artean konpromisozko programa bat adosteko Euskal Herriaren alde, Euskal Herriaren garapenaren alde, Euskal Herriaren erabakitzeko eskubidearen alde, eta Euskal Herria independentziaranzko bidean hurbiltzeko programa baten alde, da, beste gabe, ez dutelako ez batak ez besteak Euskal Herria jarri jomugan. Ez direlako oraingoan (ere) ez bata ez bestea abertzale jardun. Eta ez direlako saiatu ere egin horretan. Beren arteko desberdintasunei eman dietelako lehentasuna bakoitzak bultzatu gura duen giza eredu ‘sozio-ekonomikoan’, eta ez ‘aberri batua’ osatzeari. Eta hori alderdion lehentasunak izango dira, baina ez euskaldunonak, Euskal herriarenak.\nBeraz, Nafarroa Garaian akordioa posible baldin bada EAJ (ze EAJ egon dago Geroa Bain, ezta?) eta EHBilduren artean, eta are indar gehiagorekin (zeinen artetik baztertu duen bere burua PSNk -ze PSN ez da ja PSOEren meneko baino-), nolabaiteko ‘akordioa’ lortu bada Andoainen EHBilduko alkatea irten dadin, Sherlock Kalparsoro usnan, eta nolabaiteko akordioa egon bada Gasteizen eta Arabako Juntetan, EAJk hartu ditzan karguak, zergatik ez da posible izan Hego Euskal Herri osoan? Ez dutelako gura izan ez batak, ez besteak. Biek ere beldur diotelako egoera horrek sortuko lukeen bultzada politikoari nork aterako liokeen etekin handiagoa, EAJren eredu egonkor zibilizatuak, ala EHBilduren barne oraindik nagusi den ezkertiarrismo ‘destroying’aren gaixotasun infantila? Ba seguru asko. Gogoratu besterik ez EHBilduren jokabide prepotentea Gipuzkoan azken lau urteetan. Eta EAJ, bere horretan.\nKuriosoa, biak ere gauza dira beren aldetik PS(O)Erekin akordioak ixteko (GALeko PS(O)E, OTANekoa, Roldanen txorixoena…, eta ez dira gauza beren artean berba ere egiteko. Bejondeigula?\nEntzun al diogu inoiz, esaterako, Oriol Junkerasi bere diskurtso zibilizatuan, ulertu al diogu? Junkeras gauza izan da 2012tik Masen gobernu ahulari bere hartan eusteko (eta ez da izan gobernu antikapaitalista bat), eta tira eta biren ondoren gaude 2015eko Katalunyako hauteskundeen aurrean, erreferendum baten ondoren… Ezin du EHBilduk halako zerbait egin EAEn? Edota Oriol Junkeras ere ez da nahikoa ezkerrekoa, saldu bat baino ez da? Agian da azken boladan zuen artean horren lasai garatzen ari den diskurtsoa (ik. azken JAKINa ere), nahiago dugula Euskal Herri hautsia, ‘gorria’ izateko ziurtasuna ez duzuen bitartean? Ez ahal da izango!\nEta gogoratu gura nioke halakoetan dabilenarti, ‘gorriak’ ez garenok ere, badugula Euskal Herri independentean bizitzeko eskubidea, eta are gure lakoek gobernatu dezaten, baldin eta hauteskunde batzuk irabazten baditugu. Ala ez dugu? EAJ ‘gorri’ bihurtzen den arte, ez da akordiorik izango EAJrekin? Uste dut batek baino gehiagok betidanik bultzatu duela politika hori, eta hemen gaude.\n2. Zerorrek diozun bezala, niri ere ‘mesedegarriago iruditzen zait bi indar parlamentario nagusiak abertzaleak izanik, bat eskuin moderatua eta bestea ezkerrekoa, gainerakoak konpartsa izatea.’ Bai. ‘Bi indar parlamentario nagusi abertzaleak’ elkarren etsai legez jokatzen ez duten bitarte guztian. Eta ez da horrenbeste denbora pasa ETAk EAJkoak ere garbitu eta garbitu nahi zituenetik. Hala gaude.\n3. Diozunean: ‘G[eroa]Baik dituen bidelagunak ez dira batere erosoak beretzat. Ikusiko duzue laister nolako istiluak hasiko diren gobernuko kideen artean.’ Ez dakit adu txarreko azti izan gura duzun, edota hori den zuzenean zure desioa, Nafarroa Garaian ere frogatu ahal izateko, zuk hasieran iradokitzen duzun legez, ‘ez dela posible’ EAJ-EHBilduren arteko akordiorik (eta beraz, ez zarela/zaretela/direla saiatu ere egingo).\nNik ordea Oriol Junkerasen tankera handiagoa hartzen diot Uxue Barkosi, eta are Asironi ere zorionez, pentsa!, eta apustu ere egingo nizuke ongi ateratzen dela Nafarroa Garaiko espiritu berria. Nik behintzat hori nahi nuke (azti gisa ere), eta izan dadila urte askorako.\nPozik esan ditudanekin, nahi duzun arte\namonamantangorri 2015-06-23 11:48\nNik ere esperantza dut Nafarroan zerbait itxurosoa egiteko gai izanen direla, baina ez da erraza izanen, bai barne, bai kanpo presioengatik.\nNafarroakoa indar korrelazio bategatik gertatu da, edo hobeki esanda, ahuldade korrelazio batengatik. Ideologia desberdineko lau-bost indar politiko elkartu behar izan dira UPN gobernutik eta udaletatik kanporatzeko. Kitto.\nJunqueras… Hara ba: ERCk Masen gobernua bebesten du prozesu subiranistari begira, leialtasun instituzional gisa ulertuta, baina ez du batere arazorik Bartzelonako alkatetza CiUri kentzeko eta Barcelona en Comúri emateko, beste hainbat udaletan bezala. CiUk era berean, itunak izan ditzake komeni zaionarekin. Eta jakina, gau gaurkoz, ezta pentsatu ere CiU-ERC gobernu bat.\nAraban, EH Bilduk EAJri botoa ematea PPk gobernua ez izateko; Nafarroan, oposizio zabalaren batzea UPN kanporatzeko; Andoainen, transfuga baten botoari esker PSEren alkatetza saihestea, Jainkoak daki zein motiborengatik; Katalunian, ERCren babesa CiUren gobernuari, beti ere prozesu independentista gidatzen ari den heinean, nahiz eta CiU izan, ez eskuinekoa bakarrik, baizik lapurra eta hezurmamietaraino usteldua. Egoerak erabat diferenteak dira.\njoseba 2015-06-25 10:09\nBittor, ez da posible biak hala biek beldurra diotelako aukera horri. Nahi ez dutelako alegia. Eta zergatik? Bada alderdikeriagatik, bakoitzak gidatu nahi duelako prozesu abertzale bat, hegemonia lortuz, bere gisako Euskal Herri bat marrazteko etorkizunean, ohartu gabe ez dela posible hegemonia hori, kolore ezberdineko jendea izango dela. Hori, ahaztu gabe EAJren botoemaileen gehiengoa oso eroso dagoela oraingo estatus honetan burujabetzan aurrerapauso handirik egin gabe (atzerapauso zenbaitekin batera).\nBittor Hidalgo 2015-06-25 13:28\nArrazoi guztia dezu. Baina nola lagundu liteke / lagundu genezake hortik aurreruntz egiten lehenbailehen egiten? Ahal dan buila gehiena egitea ere ez da gaizki etorriko, sukaldeetako lana egin eta egin eta egiteaz gain, ezta.\nSugar 2015-06-25 13:32\nNafarroan EHBildu behar du GBAik ta EAEn EAJk ez.


2020-02-04 - Urola Kostako Hitza : Urola Kostako Hitza\nHaurrak eta nagusiak koplatan aritu dira Zumaian\nZumaiako Herri Eskolako eta Zumaiena ikastetxeko haurrak batetik, eta Beheko Plaza abesbatzako nagusiak bestetik, denak kalera atera dira Santa Ageda egun bezperan.\nHezeguneen Eguna ospatuko dute lehen aldiz Zarautzen\nArkamurka Natur Elkarteak herritarrak Iñurritzako hezegunea garbitu eta haren garrantziaz kontzientzia hartzera gonbidatu ditu datorren larunbatean, otsailaren 8an.\nTxinan bizi den ekintzailea\nEñaut Marti: "Birusak izan dezakeen garapenaz ohartarazten du larrialdi mezuak"\nAzpeitiko Jabetze Eskoletako hainbat ikastarotan izena emateko epea luzatu egin dute\nAzpeitiko Emakumeen Jabetze Eskolen barruan antolatutako hainbat ikastarotan izena emateko epea luzatu egin dute, oraindik plaza batzuk libre daudelako. Hausnarketa feministak ikastaroa eta boxeo ikastaroa, aldiz, bete egin dira, eta horietan ezin da izenik eman.\nKataluniako independentzia prozesuaz aritu dira Carles Gorbs eta Begotxu Olaizola\nBegotxu Olaizola ANC Euskal Herriako kidea eta Carles Gorbs kazetaria kataluniako prozesu subiranistaz aritu dira solasean Azpeitian. 40 bat lagun elkartu da haiei entzutera.


Joxe Takolo 2003 Bekan egitasmoak aurkezteko epea ireki da - Uztarria (Azpeitia)\n2003ko ira. 2a, 17:09\nAzpeitiko Udalak pasa den uztailaren 21ean onartu zituen 2003rako Joxe Takolo Bekaren baitan dirulaguntza emateko oinarriak eta abuztuaren 11n Gipuzkoako Aldizkari Ofizialean eman zen erabakiaren berri. Egitasmoak aurkezteko epea irekita dago dagoeneko eta urriaren 31 izango da azken eguna. Egitasmoak Azpeitiko Udaleko Erregistroan aurkeztu behar dira.\n-Onuradunak: Euskal Herriko Mendi Federazioko kideak izanik helburuarekin bat datorrena.\n-Eskarien aurkezpena: eskariak Azpeitiko Udaleko Erregistroan aurkeztu behar dira urriaren 31 baino lehen. Eskariarekin batera honako agiriak aurkeztu behar dira: Eredu ofizialeko instantzia beteta, diru laguntzea eskatzen den egitasmoaren arduradunaren nortasun agiriaren fotokopia eta egin nahi den proiektuaren idazkia eta aurrekontua.\n-Azterketa eta beka ematea: Batzorde Tekniko bat osatuko da erakundeen hiru ordezkarik eta gaian adituak diren zazpi kidek osatua eta batzorde honek aurkeztutako proiektuen artean Beka emateko ebaluazioa egingo du. Honako irizpideak hartuko dira kontuan: jardueraren kalitatea, entitateak bere jarduera-eremuan agertu duen ibilbidea, jarraipena eta egokortasuna, partaide kopurua eta jardueraren iraupena eta zabalkundea, jardueraren finantziazioa, antolatzeko azpiegitura eta giza-baliabideak, kirol eta gizarte-mailan jarduera horrek duen interesa, antzeko kirol programa edo eskaintzarik ez egotea eta jarduera kualifikatutako pertsonal teknikoak garatzea.\nBeka nori emango zaion erabakiaren berri azaroaren 15a eta 30a artean emango da.\n-Dirulaguntza ordaintzea: Beka abenduaren 15a eta 30a artean ordainduko da oso-osorik.\n-Irabazlearen betebeharrak: Dirulaguntza jaso duen jardueraren informazio, publizitate eta propoaganda guztian Joxe Takolo Bekaren laguntza adierazi beharko du. Eta horretarako antolatuko diren ekitaldien bidez, burutu esperientzia zabaltzen lagunduko da.\n-Aurrekontua: Joxe Takolo Beka 3.606 eurokoa izango da, Gipuzkoako Foru Aldundiak, Euskal Herriko Mendi Federazioak eta Azpeitiko Udalak finantziatuak.\nJoxe Takolo Beka 2001ean sortu zen, eta lehen beka Pumoriko espedizioak jaso zuen orduan. Bigarren beka iaz eman zen eta Elgoibarko Nanga Parbat 2002 espedizioak jaso zuen. Aurtengoa, beraz, hirugarrena izango da.


Berriak, iragazkiak eta era ezberdinetako bistak — IMH\nBerriak, iragazkiak eta era ezberdinetako bistak\nBerriak, iragazkiak eta era ezberdinetako bistak Orrialde nagusiko ezkerraldean atal batzuk dauzkagu, informazio ezberdina ikusi ahal izateko. https://www.imh.eus/eu/imh/komunikazioa/dokumentazioa/facebook-sare-sozialak-erabiltzaile-eta-enpresentzat/6-erabiltzaile-profilak-parte-hartu-iruzkindu-eta-txateatu/berriak-iragazkiak-eta-era-ezberdinetako-bistak https://www.imh.eus/@@site-logo/logo_web.png\nInformazioa ikusteko bista ezberdinak dauzkagu:\n1: Ongi Etorri: oraindik nahiko berriak garenez, lagunak bilatzeko eta pribatutasun gaiak ikusteko esteka zuzenak eskaintzen dizkigu Facebookek. Aurrerago menu hau ez da agertuko.\n2: Berri Nagusiak eta Azken Berriak : oraintxe ikusi dugu\n3: Mezuak: Facebookeko e-postaren postontzirako sarrera. Aurrerago atal bat eskainiko diogu.\n4: Hitzorduak: guk sortutako eta gure lagunek gonbidatu gaituzteneko hitzordu zerrenda bat ikusiko dugu.\n5: Argazkiak: gure lagunek igo dituzten argazkiak ikusteko iragazki bat.\n6: Lagunak: hemen sartuta, lagun gehiago aurkitu ditzakegu, gure lagunen egoeraren eguneraketak ikusi (soilik jendeak egin dituen argitalpenak (egoeraren eguneraketak). Ez dugu honako informaziorik ikusiko, hots, Azken berriak ikusten ditugun moduan: laguntasun harremanak, zein joko erabiltzen ari den lagun bat,...).\n7: Aplikazioak: zein aplikazio erabiltzen ari garen, gure lagunek aplikazioekin egin dituzten jarduerak, zeintzuk aplikazio diren gure lagunek erabiltzen dituztenak, aplikazio zerrenda bat.\n8: Jokoak: aplikazioen atalean ikusi duguna, baina jokoei buruz.\n9: Taldeak: gure lagunak taldeekin egiten ari diren jarduerak.\n10 eta aurrerago: era askotako iragazkiak daude, ikusteko zeintzuk orrialde jarraitzen dituzun. Gehiago atalera joan eta ikusi zeintzuk aukera dauden. Besteen artean Estekak (gure lagunek sartu dituzten estekak) eta Oharrak (gure lagunek sartu dituzten oharrak) ikusteko iragazkiak.


Agorafobia - Wikipedia, entziklopedia askea.\nF40.0 eta F40.00\n300.22 eta 300.21\nAgorafobia (αγορά "plaza publikoa" eta φοβία "beldurra" grekerazko hitzetatik dator) toki irekiei beldurra da. Ondorioz, antsietatea sortzen dioten egoerak saihesten ahalegintzen da gaixoa. Normalean etxetik irteteko, bakarrik egoteko edo jende asko biltzen den lekuetara joateko beldurra izaten da.\nOrokorrean, agorafobikoak babesgabe eta berehala berak "seguru" bezala edo laguntza jasoko duen leku batetara ihes egiteko aukerik gabe dagoen leku edo egoerei beldur die.\nAgorafobiak berarekin batera ekartzen ditu edo garatzen ditu eragindako pertsonan beste fobiak espezifikoagoak, hala nola: bakarrik egoteari, itxitako espazioei (klaustrofobia), altuerei (akrofobia), urari (hidrofobia, jendeaz inguraturik egoteari (fobia soziala), gaixotasunei (hipokondria), gauari (niktofobia) edo sexuari (erotofobia).\nAgorafobikoak berarentzako antsiogenoak izan daitezkeen egoerak saihesten saiatzen da, hala nola: etxetik irten, garraio publikoa erabili, erosketak egin, jatetxeetara joan, zinemara joan, kirola egin, bidaiatu, leku publikoetan egon, eremu zabaletan egon, etb. Honek arazo larri bat suposatzen dio bere bizitzarako, ia inoiz ez baita etxetik irteten, eta hori egiten duenean, izuak eragindako antsietate izugarria izaten du.\nAgorafobiak intzidentzia handiagoa du emakumeetan gizonezkoetan baino.\nBeste fobia batzuetan gertatzen den antzera, ohiko tratamendua kondutuala edo kognitibo-konduktuala izaten da.\nOsanet: Agorafobiarentzako Praktika Arautua\nBNF: 12207634f (data)\nOrriaren azken aldaketa: 27 azaroa 2019, 14:35.


Non daude webgune islamistak? – Sarean\nNon daude webgune islamistak?\nBy Jabi Zabala | 2004/11/04\nOhiko komunikabideetan, telebistan batez ere, askotan entzuten dugu talde islamistek, Irakeko erresistentziak edo Al Qaedak aldarrikapenak eta bideoak Interneten ezartzen dituztela. Baina non zehazki, webguneetan, eztabaidaguneetan, truke sareetan? Zergatik gehienetan ez digute helbiderik ematen? Saiatuko gara islamisten sareko presentziaren errealitatea ezagutzen.\nIkuspegi hori Interneten trataera sentsazionalistarekin lotuta dago, sarritan sarea kontu ilunekin lotuta aurkezten baitigute. Egia da webgune islamista batzuk badirela, baina askotan errepikatu ohi diren gauza batzuk ez dira informazio zehatzak, Al Zarkawik webgunea duenik edo bideoak webgune batean eskegitzen dituztenik, esaterako.\nOnartu beharra dago gurea ez den kultura bateko webguneak direla, mendebaldeko etnozentrismoari arrotzak zaizkion hizkuntza eta idazkera dutela eta, hortaz, zailagoa egiten zaigula webgune horiek aurkitzea edo euren jarrera zein den jakitea, ondoan itzultzailerik eduki ezean. Nahasmena areagotzeko, telebistan gehienetan ez dira hitz zehatzak erabiltzen Interneteko kontuak aipatzean. Zehaztasuna ez dute beharrezko ikusten, ez dutelako sarea ulertzen. Internautontzat, berriz, ez da gauza bera halako taldeak bere web orrian (sic) hilketa bere gain hartu duela entzutea edo foro islamista batean ezezagun batek aldarrikapen testua eskegi duela, arras gauza ezberdinak dira-eta.\nBaina bilatuz gero ikusiko dugu horrelako webguneak badirela eta, paradoxikoki, informazio gehiena Internet haganah izeneko webgune israeldarrean aurkituko dugu. Hauek webgune islamisten aurkibide ona egin dute, berauek salatzeko eta ixteko xedez, baina bila dabilenarentzat laguntza ona ematen dute, euren salaketa orriak Googlen aurkitzea erraza baita eta propaganda laguntza ona ematen baitiete. Izan ere, webgune horiek aurkitzeko zailtasunetako bat dugu askotan horiei buruzko informazioetan loturarik ez agertzea. Hainbatetan testua idatzi duen kazetariak ez ditu webgune horiek bisitatu edo bilatu, agentziak esandakoa eta hainbat aldiz entzundakoa errepikatu baizik ez du egiten. Beste batzuetan, kazetariak informazio hori Interneten ikusi du eta ez du helbidea eman nahi islamistei propagandarik ez egiteko.\nUlergarria da azken hau, azken finean webgune baten arrakasta bisitetan neurtzen baita. Googleren emaitzetan ongi kokatuta agertzea eta beste webguneetan bertarako lotura asko egotea dira bisita horiek lortzeko bitartekoak. Hori ondo ulertu zuen Espainiako gobernuak, CNN eta BBC kateei euren Interneteko informazioetatik Batasunaren webgunerako loturak kentzea eskatu zienean. Ulergarria izango da, baina kazetarien kasuan ez da onargarria, ahalik eta datu gehien eskaintzea baita euren zeregina. Horregatik CNNk eta BBCk euren loturak mantendu zituzten Aznarren gobernuari jaramonik egin gabe.\nBeste kontu bat dugu islamistena, zaila baita amerikarren eta britainiarren webguneetan horrelako lorratzik aurkitzea. Hala ere, Internet haganah-eko sionistek ez dute arazorik webgune islamistarik erradikalenak aipatzeko. Euren helburua salaketa da eta, horien zerbitzarien gaineko datu teknikoak emanez, hackerrei helburuak erakustea eta ostatatze zerbitzuei zein gobernuei webgune horiek itxi ditzaten presioa egitea. Beste kontu bat da zeharkako propaganda hori euren helburuetarako ona ala txarra den.\nHala, horiei esker ezagutu ditugu talde islamista mota ezberdinak eta bakoitzaren barruan dauden webguneen deskripzio zehatza. Egunero aldatzen dira bertako datuak, presioaren eraginez etengabe lekuz aldatzen ari baitira. Jihadismo Kalifistaren barruan, esaterako, et.4t.com webgunea dugu, Txinako gobernuak Xinjiang deritzon probintzia Ekialdeko Turkistan dela aldarrikatzen duen talde independentista musulmana.\nBaina talderik inportanteenak eta egun ezagunenak salafistak edo neo-wahabiak dira, asko Ben Ladenen aldekoak. Euren artean hainbat komunikabidek Abu Musab Al-Zarqawirekin lotzen duten Tahid wal Jihad taldearen abualbukhary.org webgunea dugu edo alm2sda.net, berriki berpiztutako Ben Ladenen argazkiak erakusten dituena. Beste multzo garrantzitsu bat Hizb’Allah alderdi xiitaren ingurukoa da, manartv.org telebista katea barne.\nBeste asko, ordea, ez dira argiro gerra santuaren alde agertzen, baina batzuek kazetarien zehaztasun faltaren eragina pairatzen dute. Adibidez, ansarnet.ws eztabaidaguneak bere hasierako orrialdean oharra ezarri du, bertan agertutako mezuak ez direla eurek idatziak. Hainbat komunikabidek argitaratutakoaren arabera, bertan publikatutakoa talde terroristen informazioak dira eta eurek hori gezurtatzearekin batera, arabiar monarkia eta diktadurei egozten diete manipulazio horien ardura.\nTalde palestinar ezagunak ere ageri dira webgune israeldarrean terrorista bezala, Al Aqsako Martirien Brigadak edo Hamas kasu, edo txetxeniarren kavkazcenter.com ezaguna. Batzuek zein besteek arazo handiak izaten dituzte sarean mantentzeko, zerbitzarien gaineko errepresioa handia baita.\nIrakeko bideoak eMulen\nWebguneetan baino, aspaldion buru mozketen bideoak eMule bezalako truke sareetan aurki daitezke, AEBetako kateek zentsuratutako beste hainbat irudiren moduan. Pentsatzekoa da horiek sarean ipintzeko ere babes neurriren bat hartuko dutela bideook filmatu dituztenek, bestela IP helbideen bidez erraza bailitzateke iturria kokatzea. Snuff mota berri hori salatzeko gezurrezko bideoa egin zuen Benjamin Vanderford gazte estatubatuarrak, jende asko horrelako bideoen bila ari zela baliatuta.\nAEBetako bideo politikoak\nIragan astean Michael Mooreren Fahrenheit 9/11 eskuragarri jarri zuen Marc Perkel-ek bere webgunean, Moorek jendeak bere filma trukatzea axola ez zitzaiola adierazi ostean. Kerryren aldeko azken ahalegin moduan ezarri zuen bideoa, ahalik eta gehien zabal zedin. Sarean, ordea, badira demokraten zein errepublikarren aldeko bideo politiko dexente. Besteak beste, A Remarkable Promise eskura dezakegu, Kerryk Vietnamen egindakoa goraipatzen duen bideoa, edo They Served, Kerryk artifizialki bere merituak puztu zituela esanez errepublikarrek ateratakoa.\nEminem-ek ere bere bideoa\nAEBetako hauteskundeetarako sei egun falta zirenean Eminem kantariak Bush-en kontrako Mosh izeneko bideoklipa atera du sarean, Guerrilla News Network kontrainformazio webgunearen laguntzaz egin du bideoa eta euren webgunean ikus daiteke osorik, banda zabalerako zein modem arrunterako bertsioetan. Botoa ematearen aldeko aldarria da, marrazki bizidunez eginikoa eta letra oso kritikoa da Bush-ek AEBetan zein atzerrian egindako guztiarekin.\n← Musikari berrientzako aukerak sarean Sarea, zinema jaialdi alternatiboa →


Metal Dorreak Enbalatzeko Fabrikatzaileak - Txina Metal Dorreak Enbalatzeko Fabrika eta Hornitzaileak\nMetal Pall Ring metalezko xafla ontziratzea hormatik eraztuna zulatuz bi fenestra ilara hostoekin. Ilara bakoitzean fenestrae bost mihi hosto daude, hosto mihi eraztun, bihotz punturantz eraztuna, ia erdian gora, goiko eta beheko mailen kokapena fenestra mailakatuak, eraztunaren irekiera orokorra% 35 inguruko azalera guztira Pall Ring-en inguruan dagoen hormako eremua leihoaren horma asko irekitzeko begizta baten ondorioz, dorrea gasa eta likidoa leihoan zehar askatasun osoz mugitu ahal izateko. eraztun ontziratzea.\nMetal Pall Ring-ek hainbat material izango ditu, hala nola karbonozko altzairua, 304, 304L, 410, 316, 316L eta abar, besteak beste.\nMetal Raschig Eraztun Dorrea Ontziratzea\nF. Raschig-ek 1914an egindako metal eraztuna garatu zuen. Ontziratutako ontzien geometria finko batek asmatu zuen lehenetarikoa izan zen. Tamaina bereko forma, altuera eta diametro sinplea du. metal eraztun eraztuna asko erabiltzen da arlo askotan.\nMetal raschig eraztuna hainbat material izan daiteke, hala nola karbono altzairua, 304, 304L, 410, 316, 316 L eta abar altzairu herdoilgaitza, eta abar.\nMetal Super Raschig Ring Tower Ontziratzea\nSuper Raschig eraztunaren diseinuak irtenbide ezin hobea eskaintzen du industriaren eskaera astunentzako ontzi modernoetarako. Aurreko ontziratze formek ez bezala, Super Raschig eraztunak gas karga handiekin batera maiz interferentzia izaten duen tanten eraketa ekiditen du.\nSuper Raschig eraztunak% 30 baino karga-ahalmen handiagoa du, presio-jaitsiera ia% 70 txikiagoa eta ohiko metalezko ontziratzeak% 10 baino gehiago gainditzen duen masa-transferentziaren eraginkortasuna oso erabilia da industria petrokimikoan, ongarri kimikoetan biltzeko dorreetan. industria eta ingurumena zaintzea, etab.\nMetal raschig eraztuna hainbat material izan daiteke, hala nola karbonozko altzairua, 304, 304L, 410, 316, 316L eta abar.\nMetal Cascade Mini Ring Dorrea Ontziratzea\nMetal kaskadako mini eraztunak ausazko dorre-paketatzeek, alboetan albo bat edo bi dituztenak, erresistentzia mekaniko handiagoa dute eta gaitasunaren bidez gas hobea eraztun eraztunak baino. Ausaz jositako dorrean, eraztun gehienek elkarren arteko kontaktu puntua (ez linealtasun kontaktua) laguntzen dute film likidoaren likideziari eta masa transferentziaren eraginkortasunari. Zhongtai-ren Metal Cascade-mini eraztunak asko erabiltzen dira petrolioaren, produktu kimikoen, kloro-alkalien eta ingurumenaren industrian.\nMetalezko eraztun konjugatuen ausazko dorreak ontziratzeak likido-fluxu handia du, presio jaitsiera txikia eta eraginkortasun handikoa. Ontziratze honek raschig ring eta intalox jarlekuaren abantailak hartzen ditu. Flangatze eta diametro erlazio egokia du. puntu-kontaktua eraztunen eta dorreko hormaren artean erabiltzen da. Masa transferitzeko jabetza hobea du. Ontzi hau asko erabiltzen da alkalino-kloruroaren industrian, petrolioaren industrian, ikatz gasaren industrian, industria kimikoan eta ingurumenean, etab.\nMetal nutter eraztun ausazko dorrea paketatzea, Dale Nutter-ek 1984an diseinatua, alboko likidoaren hedapenaren eta gainazaleko filmaren berritzearen eraginkortasuna duena. Geometriak ausazko ahalik eta gehien ematen du habia gutxienekin eta indar mekaniko maximoa eta gainazalaren aprobetxamendu bikaina ohe laburragoak lortzeko aukera ematen du. Destilazioan, xurgapenean eta bestelako eragiketetan erabiltzen den ontziratzea.\nMetal VSP eraztuna (oso ontzi berezia), munduan Mella eraztun izenarekin ezagutzen dena, lorezko uztaia bezalako metalezko paketatze mota bat da, tamaina desberdinetako serieko produktuena da. Urteko horma zabalagoa, fluxu handia, erresistentzia txikia eta masa transferitzeko eraginkortasun handia ditu ezaugarri.\nKutxa metalezko eraztun ontziratzea xaflazko estanpazioz egina dago, egutegi zehatzetara luzatzen da, sare azalera diamantezko sarearen arauetara, alanbre sare korrugatu ontziratutako arau geometrikoetara. Garland betegarriak eskuragarri dauden hainbat material prozesatzeko, alanbre sareko ontziratzeko material hautaketa zabala da eta korrosioaren aurkako errendimendua ona da. Garland betegarriak plastikozko ontziak eta girlandak betetzeko koroa ditu. Plastikozko ontzien koroa lehenago agertzen da, eta gehiago gasa garbitzeko, arazteko dorrea egiteko.\nElipse moduko metalezko tellerette paketeak zirko lotu ugariz osatuta daude. Ontziratutako lakuan likidoa biltegiratzeagatik, gas-likido kontaktuaren denbora luzatzen du, transferentziaren eraginkortasuna hobetzen du. Hutsune handia, presio jaitsiera txikia, gas-likidoa nahikoa da, pisu txikia du.\nMetalezko eraztun laua dorrea ontziratzea\nMetal super mini eraztuna (SMR edo eraztun laua izendatua) ausazko dorrea ontziratzea, bereziki egokia da fase likido-likidoaren fluxu erlatiboaren mugimendurako eta barreiatutako tanten multzoaren aglomerazioa gutxitzen du. Inflexio arkudun hegats simetrikoen moduak eragin ona izango du likidoaren homogeneotasunean, dispertsio, konbergentzia eta tanta multzoaren birbanaketa prozesu ziklikoa sustatuko du, ontziratze geruzaren atzera nahasketa axiala murriztuko du eta masa transferentziaren eraginkortasuna hobetuko du. likido likido. Beraz, ontziratzeak efektu teknologiko eta ekonomiko bikainak lortuko ditu masa likido-likidoaren transferentzia erauzteko prozesuan.


"Espiritua elikatu eta eguneroko bizitza osatzen digute etxeko landareek"\n2020-11-12 | Garazi Zabaleta\nKalean da Jakoba Errekondok ARGIArekin argitaratu duen Etxeko landareak liburua. Baratzetik etxeetarako eta lorategietarako saltoa eman du liburu horretan, eskaria bazegoela ikusita: “Batzuek baratzea badute, baina etxe barruan, lantokian edo beste edozein lekutan landareak ia jende guztiak ditu”, dio.\nHasierako zatian landareen zaintza eta ezagutzarako oinarrizko gaiak azaltzen dira: zaintza lanak, argia, elikadura, landareak nola aukeratu, birlandaketak nola egin, aireztapena, ugalketa eta abar. Gaitzei eta izurriteei beste atal bat eskaini diegu, eta horretan sail bitxi bat ere badu: etxe barruko airearen kutsadura garbitzen duten landareen ingurukoa. Liburuaren zatirik handiena, dena den, landareen fitxek osatzen dute: 92 landareren fitxak daude. Historia, jatorria, izena nondik datorkion, deskribapena eta argazkia, barietate ezberdinak, izan ditzakeen gaitz eta izurriteak, trikimailuak… hori guztia azaltzen da fitxa bakoitzean.\nNorentzat izanen da erabilgarri?\nLandareei buruz gehiago jakin nahi duen edonorentzat egin dugu: historia hobeki ezagutzeko edo izenak eta landareak berak nondik datozen ikasteko. Hemen ditugun landare gehienak tropikoetakoak dira, eta liburuan euskarazko izenak proposatu ditugu. Orain arte landare horietako askok ez zuten izenik euskaraz, egunero iristen baitira landare berriak. Izen zientifikoa badute eta ingelesetik datorrena ere bai, baina jatorrizko herrian duten izena euskarara ekartzen saiatu naiz. Jatorrizko herrietako hizkuntza eta kulturetan duen esanahira jo dut batez ere euskarazko izendapenak egiteko.\nBaratzeko landareek fruituak ematen dizkigute. Zer ematen digute beste landare hauek?\nHauek edertasuna eta gozamena ematen digute, konpainia egiten, hobeak izaten laguntzen digute, loratzen dira eta haiekin gu ere loratzen gara. Baratzeko landareek elikagai fisikoak ematen dizkiguten bitartean, hauek gure espiritua elikatzen dute, gure eguneroko bizitza osatu. Landareok gustukoak dituen jendea ezagutzean edo landareei hitz egiten dioten emakume bat topatzerakoan, nabarmena izaten da hori. Horregatik eskaini diet haiei liburua.\nBadugu Euskal Herrian etxeak eta atariak landarez apaintzeko ohiturarik?\nBadago ohitura, bai. Baserrietan, etxe arruntetan eta toki askotan marabilak ikusten dira, eta nik uste balkoi eta terrazetan ere geroz eta gehiago ikusten direla. Gainera, orain datorkigun bizimodu honetan nik uste dut geroz eta indar handiagoa hartuko dutela.


Eusko Jaurlaritzak Betirako programa jarri du martxan, covid-19aren ondorioz hurbileko pertsonak galdu dituztenen doluan arreta emateko programa - Eusko Jaurlaritza - Euskadi.eus\nKalkulatzen da Covid-19aren ondorioz hurbileko pertsona bat galdu duten pertsonen % 30ek beharko lukeela laguntza depresio-, antsietate- edo insomnio-sintomei aurre egiteko, besteak beste. Hala, profesionalen laguntzara garaiz joteak orainean prozesuari bide ematen lagundu dezake, bai eta etorkizunean egon daitezkeen ondorio psikologikoak prebenitzen ere.\nLaguntzarako helburu horren bidez, Eusko Jaurlaritzako Enpleguko eta Gizarte Politiketako Sailak Betirako programa jarri du martxan, Covid-19aren ondorioz hurbileko pertsonak galdu dituztenen doluan arreta emateko programa; EAEn 400 familia baino gehiago izan daitezke programaren onuradun.\nPrograma aurkezteko, ekitaldi sinbolikoa egin da; Salburuako hezeguneetan egin da, Ataria interpretazio-zentroaren ondoan. Ekitaldian, Beatriz Artolazabal Enpleguko eta Gizarte Politiketako sailburua eta Gorka Urtaran Vitoria-Gasteizko alkatea Betirako talde profesionaleko kideak eta doluaren inguruan lan egiten duten erakundeen ordezkariak -besteak beste Arabako “Vivir con voz propia”, Nafarroako “GOIZARGI” eta “Ciudades compasivas” sarea- ere izan dira. Sare horren ordezkari gisa Mandalara Elkartea, Bidegin Elkartea eta Fundación Doble Sonrisa izan ziren.\nHalaber, Covid-19aren biktima diren familiartekoen kopuru txikia ere izan da bertan, eta Gasteizko hezegunean egin den nenufarren lore-eskaintzan parte hartu dute. Sare horren ordezkari gisa Mandalara Elkartea, Bidegin Elkartea eta Fundación Doble Sonrisa izan ziren.\n“Mina hain da gogorra eta hurbilekoa, dagoeneko Betirako programako taldearekin lotura duten familiak ez daude prest ekitaldi publiko batean parte hartzeko”, esan du Blanca Angulo psikologoak.\nPrograma honen helburua hain da hunkibera, arduradunek leku enblematikoa aukeratu dute hura aurkezteko, ‘Ataria’; aurkezpen-ekitaldian Vitoria-Gasteizko Udal Musika Bandako metaleko boskotea izan da. “Gure ibilbidea hasteko, hildakoak ekarri nahi izan ditugu gogora, ohorezko aurreskuaren aintzatespenaren eta lore-eskaintzaren bidez”, esan du Betirako programako taldeak.\nBetirako zenbait kanalez garatuko da: 900 908 744 telefonoa, www.betirako.org webgunea eta kontsulta presentzialak. Kasu guztietan, doako zerbitzua da, guztiz, eta irabazi-asmorik gabeko Agintzari kooperatiba sozialeko profesionalek emango dute arreta; Agintzari BOGAN kooperatiba-taldean dago (Agintzari, Zabalduz eta Hirube), psikologiako eta gizarte- eta hezkuntza-zerbitzuetako 700 profesional baino gehiago ditu, bai eta 3D enpresa ere, ‘Agurrak’ proiektuaren bidez, sarean aintzatesteko lineako espazio baten bitartez hurbileko pertsonen agurran inplikatuta dago.\nBetirakok, 900 908 744 telefonoaren bidez, hasieran, entzun egiten du eta informazioa eta orientazioa ematen ditu; horretarako, deitzen dutenen zerbitzura jartzen du laguntzarako eta arreta psikologikorako prozesua. Gainera, www.betirako.org webgunearen bidez programari buruzko informazioa emango da, eduki psikohezitzailea, besteak beste bideoak, audioak, artikuluak, gomendioak eta zuzeneko hitzaldiak. Webak, halaber, hautazko inprimakia jaso du, screening edo baheketa gisara, pertsona, familia eta profesionalei profesionalen laguntza jasotzea komeni zaien testatu eta identifikatzen laguntzeko.\nPrograma honako hauei zuzentzen zaie: Covid-19aren krisialdian birusagatik edo beste gaixotasun batzuengatik hurbileko pertsonaren bat galdu duten adin guztietako pertsonak; hurbileko baten bat bizitzen ari den dolu-egoerarekin nolabait arduratuta dauden eta informazioa eta orientazioa behar dituzten familiartekoak edo hurbileko pertsonak, eta osasun-eremuko, gizarte-zerbitzuetako, hezkuntzako profesionalak edo Betirako programaren arreta jasotzea mesedegarri izango luketen pertsonak bizitzen ari diren egoerak antzematen dituzten bestelakoak.\nGizarte Politiketako Sailak aurreikusten du Euskal Autonomia Erkidegoan 400 familiak baino gehiagok jo dezaketela Betirako programara laguntza eske. Udal-mailako oinarrizko gizarte-zerbitzuetatik bideratuko dela aurreikusita, EUDELeko lehendakaria izan da bertan. Eraginpean dauden pertsonengana hobeto iristeko, informazio-kanpaina bat egitea aurreikusten da, osasun-zentroei eta gizarte-zerbitzuei zuzenduta, bereziki.\nZerbitzu honek zabaldu duen spotean, Andres Krakenberger-ek hitz egin du; koronabirusaren bi biktimen familiartekoa da eta berak ere gaixotasuna izan du eta ZIUn egon da. Andres Krakenbergerrek honako hau dio: “inpaktu oso gogorraren ondoren, zerbitzu honek lagundu dezake shock egoera hau hobeto eramaten, dolu osasungarria bizitzera iristeko unea lehenago aurkitzeko”.\nBlanca Angulo psikologoak honako hau esan du: “pertsona gehienek galerak dakarren minari beren familiarteko edo hurbileko pertsonen laguntzarekin egin ahalko diote aurre, baina komeni da profesionalen laguntza ere izatea, heriotzak egoera traumatikoetan gertatu baitira”.\nBeatriz Gazquez-ek, azken hilotan “Agurrak” ekimenaren -sareko agur birtualetarako: “Betirako barruan ere badago- sustatzaile izan denak, honako hau nabarmendu du: “Doluaren prozesuan agurra baldintza on batzuetan egin izan ez izanak arazoak so dezake. Agurrak prioektuaren bitartez, familiei eta lagunei agur horiek era birtualean egiteko aukera emango zaie”.\nBetirako programa Eusko Jaurlaritzako Enpleguko eta Gizarte Politiketako Sailak onartutako bazterketaren aurka borrokatzeko funtsean aurreikusitako hamar ekimenen artean dago. Funtsa Covid-19aren ondorioz onartu zuen Jaurlaritzak, eta hamar milioi euroko zuzkidura du. Betirako programara 303.000 euro bideratuko dira.


Irekia Eusko Jaurlaritza - Gobierno Vasco :: Oregi: “Munduan klima-aldaketa ageriko den honetan, zain ditzagun tentuz gure herri txiki honetako urak inoiz baino hobeto”\nOregi: “Munduan klima-aldaketa ageriko den…\nOregi: “Munduan klima-aldaketa ageriko den honetan, zain ditzagun tentuz gure herri txiki honetako urak inoiz baino hobeto”\n<img src="https://www.irekia.euskadi.eus/uploads/cover_photos/25302/original/Oregi_Zadorra_22_03_15.JPG" style="max-width:100%" alt="Oregi hoy en el río Zadorra" />\nOregi hoy en el río Zadorra Iturria: Irekia\nMartxoaren 22ª: Uraren Mundu Eguna.\nEusko Jauraritzako Ingurumen eta Lurralde Politika Sailburuak, Ana Oregik, adierazi duenez “Euskadin, inoiz baino premiazkoagoa dugu ur-baliabideak tentuz zaindu eta kudeatzea, gure herri txiki honetako tokiko egoerei men eginez. Izan ere, nahiko ageriko adierazgarriek ohartarazten digute klima aldaketak balizko eraldaketa nabarmenak izan ditzakeela munduko ziklo hidrologikoan” Gaur, hilak 22, Uraren Mundu eguna ospatzen da: ur gezaren bere-berezko balioari arreta jartzeko, eta horien kudeaketa jasangarria egiteko aldarria plazaratzeko.\nOregiren ustez, “Uraren Mundu Eguna aukera eta gonbita paregabea da bizi-iturri eta baliabide ordezkaezina den ura zaintzeko, eta horrela mundu mailan uraren aldeko egitasmo batean parte hartzeko; norbanako- zein komunitate-mailan. Mugak arrotz zaizkion ura zaintzeko gonbitea”.\nOregik azpimarratu duenez “Euskadiko uren kalitateak hobera nabarmen egin du norbanako, enpresa eta erakundeen lanari esker; halere, euria barra-barra ari duenean edota ur-eskasia geurera datorkigunean ohartzen gara ingurumen-kalteak saihesteko egiteke ditugunez: etxean oraindik hobe beharrekoez, zein herri-gune, enpresa edota industrigunetan betetzeke diren egokitzeak”\nOregik gogorarazi du “azken 20 urteotan, Euskadik ur-kontsumoa nabarmen jaitsi du. Espresuki jakinarazi behar da Toki Erakundeek, Udalek eta Partzuergoek, Foru Aldundien babesarekin, eginiko lan mardula, kontrol kanpoko kontsumoak deritzenak gutxitze aldera”. Izan ere, ura banatzeko sareak ez ziren batere eraginkorrak; askotan % 50a baino gutxiago; hau da, ibai edota iturburuetatik hartutako erdia baino gehiago ura banatze-sareetan galtzea ohikoa zen. Arlo horretan, hoberako joera sendoa izan da”.\nSailburuak azpimarratu duenez, “etxeetako kontsumoak ere nabarmen egin du beherantz, herritarren joerei esker: kasurako, Añarbeko urtegiak gaur orain dela 20 urte baino %40 ur gutxiago hornitu behar du”. “Halere gure ur-masen egoera ez da guztiz egokia. Azaleko ur-masen erdia baino gehiago ez du egoera ekologiko hona lortu 2015ean; dena dela, Europan gertatzen denaren ildoan. Alemaniako iparraldean, Herbehereetan edota Belgikan, kasu, ur masen gehiengoak ez du egoera ekologiko ona lortu.”\nUren kalitatean gorantz egin arren, EAEko ibaietako tarteen %70ak erasan nabarmenak pairatzen dute kutsadura-iturri puntualak izateagatik. “Datozen urteotan berotegi-efektua duten gas-isurketak murriztu beharko ditugu, aldaketa klimatikoaren albo-ondorio latzenak saihestu nahiko baditugu: klima-ereduak eta ur-eskasia munduko hainbat herrialdetan, besteak beste.\nOregiren hitzetan, “erakundeen arteko elkarlan estuari esker, urari dagokionez Euskadin bizi dugun egoera desiragarri da munduko herrialde askotan: kalitate eta kantitate oneko ur-hornidura orokortu dugu; dagokion ur-tratamendurik gabeko ur-isurketak murrizten dihardugu gure ur-masetan, eta pixkanaka barneratzen goaz ibai-eremua aintzat hartu behar dugula; bai itxura naturalari eutsi diezaion, bai ibai-hazkunderako tarteak izan ditzan”.\n“Uraren Mundu egunak balio digu urarekiko eguneroko hartu-emanei arreta jartzeko; bai hodietatik etxera datorkigunari, bai lurraldean aske dabilenari. Herri txikia izanagatik, zorte gutxiagoko bestelako herrialdeekin elkar hartzera gonbidatzen gaitu; mundu mailako etorkizun komun bat lortzeko irtenbideak elkarrekin partekatzeko”.\nOregi_Dia_Agua_eus_22_03_15... behera kargatu (2 MB)\nOregi_Dia_Agua_22_03_15.mp3 behera kargatu (1 MB)\nOregi_Zadorra_22_03_15.JPG 3 MB (JPG)\nUrak ez dauka preziorik\nEBAZPENA, 2017ko ekainaren 9koa, Ingurumen Administrazioaren zuzendariarena. Haren bitartez, Embalajes Urbizu SL enpresak sustatuta, Embalajes Urbizuren urbanizazio-proiektuaren (Altzoko udal-mugartean) ingurumen-inpaktuaren adierazpena egin da.


Kontzertua: AÑUBE + SABIN\nMondraberri - 2022-03-16 0\nZapatu honetan (martxoak 19) gaueko 22:00etan Arrasateko Gaztetxean. Sarrera 5 eurotan.\nJuan Arzamendi Musika Etxearen obretarako hiru hilabeteko luzapena onartu da\nAtzoko osoko bilkuran, Juan Arzamendi Musika Etxearen obrak hiru hilabetez luzatzea onartu zen, Udaleko osoko bilkuran zeuden arduradun politiko gehienei eragin zien eztabaida bizi baten ondoren.\nLabana taldea izango da bihar Arrasateko Gaztetxean\nMondraberri - 2022-03-09 0\nOstegun honetan, martxoak 10, Labana taldea izango da Arrasateko Gaztetxean 22:00etan, Kooltur Ostegunak ekimenaren baitan. Bilboko Labana laukote power-rockeroa hainbat punk-rock taldetan (Hexen...) eskarmentua hartutako musikariek osatzen dute.\nItziar Yaguek abeslari onenaren saria irabazi du Enlace Funk-en\nMondraberri - 2022-03-08 0\nItziar Yague abeslari eta konpositoreak 2021eko abeslari onenaren saria irabazi berri du atzo Madrilen egindako gala batean banatu ziren Enlace Funk sarien laugarren edizioan.\nElen`s River Dixieland Band taldearen doinuak Arrasateko kaleetan entzun dira gaur arratsaldean\nElen`s River Dixieland Band taldeak kaleak girotu ditu gaur arratsaldean Merkemerkauaren harira\nEmakume Txokoak 2022ko egitarauari ekin dio Celeste Agüeroren ‘La encendida’ musika emanaldiarekin\nEuskal Herriko eta Latinoamerikako erritmo, doinu eta hitzak biltzen dituen emanaldi poetiko-musikala da “La encendida”: "Proiektu honen helburua batzen gaituen ozeanoaren alde bietako abesti eta poemen bidez leku horietako garai desberdinetako ahots, borroka zein amets desberdinak, gaur egungo errealitateetan, oraindik ere bizirik dirautenak, konpartitzea da".


2022 - Soziolinguistika Klusterra\nEuskal Soziolinguistika Jardunaldia urtero antolatzen da euskararen biziberritzean funtsezkoak diren gaien inguruan ikerlarien, profesionalen, aktibisten eta erakunde-arduradunen arteko ezagutza-trukea bultzatzeko. 2022ko edizioa 2021eko Hizkuntzen Erabileraren Kale Neurketaren emaitzen azterketa partekatua egiteko topagunea izango da. Euskarak bere lurralde osoan duen bizi-indarraren argazki berritua ezagutu ostean ondorioak atera eta hurrengo urteetarako erronkak identifikatzeko saiakera izango da.\nEuskal Soziolinguistika Jardunaldian parte hartzaile guztiak eragile aktibo dira ezagutza-trukean. Ez da igorle eta hartzaileetan banatutako dinamika, guztiok modu batean ala bestean, elkarrekin hausnartzeko tresnak eta plaza eskaini nahi ditu Soziolinguistika Klusterrak.\nJardunaldi honetan ez dira euskararen kale erabilera datuetatik eratorritako ondorio absolutu eta eztabaidaezinak emango, beraz. Egitarauko saioak baliatuko dira datuen interpretazio eta irakurketa erraztu dezaketen elementuak eskaintzeko. Parte hartzaile guztien egitekoa izango da entzundakotik eta ikusitakotik hausnarketa berriak egitea.\nKaleetako hizkuntza-erabilera 1989tik 2021era nola aldatu den badakigu, baina… nola aldatu da kalea bera? Nola aldatu da kalean egoteko eta kalea erabiltzeko dugun modua? Zein da orduko eta gaurko euskaldunen testuingurua? Zein eragin izan du globalizazioak? Zer ekarri du digitalizazioak? Zenbaterainoko hizkuntza-gaitasuna dute gaurko euskalherritarrek? Zer dago jokoan hurrengo urteetan? Nola eragin etxean edo lagunartean? Zertarako aukera ematen dute legeek? Zein zeregin dute erakunde publikoek?\nKaleetan hizkuntza bakoitza zenbat hitz egiten den jakitea galdera gehiagoren atea irekitzen duen palanka da. Eta bidea ematen digu elkartzeko eta galdera horien inguruan elkarrekin jarduteko.\n09:00 Antolatzaileen agurra · Bilboko Udala\n09:15 Hizkuntzen erabileraren kale neurketaren emaitza osagarriak Hitzaldia · Olatz Altuna (Soziolinguistika Klusterreko kidea eta Hizkuntzen Erabileraren Kale Neurketaren zuzendaria)\n10:15 Kaleen eta espazio publikoaren bilakaera azken hamarkadatan Hitzaldia · Koldo Telleria eta Oihana Santolaria (Euskal Herriko Unibertsitateko irakasleak)\n11:30 Euskararen erabilerarako baldintzak ezagutzen Panela\na) Hizkuntzen bizi-indarrean eragiten duten mundu mailako joera nagusiak\nb) Euskal Herriko bilakaera demografikoaren deskribapen orokorra\nc) Euskalerritarren profil linguistikoa eta hizkuntza gaitasunen bilakaera a) Ane Ortega (Begoñako Andra Mari Irakasleen Unibertsitate Eskolako irakaslea eta Munduko Hizkuntza Ondarearen Unesco Katedrako kidea)\nb) Julen Landa (Datu analista eta GISLANeko kidea)\nc) Iñaki Iurrebaso (Euskal Herriko Unibertsitateko irakaslea eta Kale Neurketaren Batzorde Zientifikoko kidea)\n12:30 Kaleko erabilera datuak elkarrekin ulertzen eta interpretatzen\n15:00 Erabilerarako baldintzak eta erronkak: norbanakoak eta ingurune hurbila Mahai-ingurua · Eneko Gorri (Erabil Kolektiboko kidea eta Kale Neurketaren Batzorde Zientifikoko kidea)\n· Maialen Iñarra (Soziolinguistika Klusterreko kidea eta Kale Neurketaren landa-lanaren arduraduna)\n· Paula Kasares (Euskarabideko Euskararen Sustapenaren eta Plangintzaren Zerbitzuko zuzendaria eta Kale Neurketaren Batzorde Zientifikoko kidea)\n16:00 Erabilerarako baldintzak eta erronkak: gizarte maila Mahai-ingurua · Imanol Larrea (Soziolinguistika Klusterraren zuzendaria)\n· Kike Amonarriz (Soziolinguista eta Euskaltzaleen Topaguneko lehendakaria)\n· Xabier Arauzo (Bizkaiko Foru Aldundiko Euskara Zuzendari Nagusia)\n17:00 Egunaren errepasoa eta itxiera\nHizkuntzen erabileraren neurketaren emaitza osagarriak – OLATZ ALTUNA\nHizkuntzen bizi-indarrean eragiten duten mundu mailako joera nagusiak – ANE ORTEGA\nEuskal Herriko bilakaera demografikoaren deskribapen orokorra JULEN LANDA\nHizkuntza-gaitasunaren zorua eta euskararen erabilera – IÑAKI IURREBASO


Euskonews 464 zenbakia\nJose Felix Basozabal. Itsas ingeniaria: Eutsiezinak dira egungo garraio-sistemaren kanpo-kostuak\nAipamena. Bizikletan, kerik gabeko hirietarantz\nAipamena. Ekinean mugikortasun iraunkorraren bidean. Mugikortasunaren aldeko 250 ekintza euskal udalerrietan\nAipamena. Euskal Udalerriak autorik gabe!. Euskal Udalerriak mugikortasun iraunkorraren bidean\nGaiak: Aztarna Ekologikoa: ikertutakoak\nGaiak: Aztarna Ekologikoa. Bideoa\nGaiak: Ikusezinarekin zita


ELIKA Seguridad Alimentaria | Artsenikoarekiko esposizio kronikoaren arriskuaren ebaluazioa - ELIKA Seguridad Alimentaria\nEFSAk artseniko inorganikoarekiko (iAs) elikadura-esposizio kronikoa ebaluatua du Europako biztanleen artean, elikagaien eta uraren kontsumoaren bitartez egiten dena, eta ondorioztatu du elikadura-esposizio handiena biztanle gazteenen artean topatu dela (bularreko haurrak eta haur txikiak), nahiz eta 2014ko ebaluazioan baino txikiagoa izan.\nEgungo ebaluazioan artseniko inorganikoaren (iAs) presentzia aztertu zen 13.608 laginetan (7.623 ur edangarriarenak eta 5.985 hainbat elikagai motarenak), Europako 23 herrialdetakoak; eta guztira 2013 eta 2018 artean egindako 44 inkesta dietetikoetako kontsumo-datuak erabili ziren.\nArtseniko inorganikoarekiko esposizioari ekarpen handiena egin zioten elikagaien taldeak “arroza eta arrozarekin egindako produktuak”, “zerealak eta zerealekin egindako produktuak (arrozik gabe)” eta “ur edangarria” izan ziren.\nHainbat ad hoc esposizio-agertokik (adibidez, arrozarekin egindako formulen kontsumoa) erakutsi zuten esposizio dietetikoaren zenbatespenak BMDL01 balio-tartearen barruan edo gertu zeudela, muturreko kontsumitzaileen kasuan.\nOro har, goi-mugako (UB) zenbatespenak behe-mugakoak (LB) baino bi edo hiru aldiz handiagoak izan ziren.\nBehe-mugako (LB) batez besteko esposizio dietetiko handiena haur txikiena izan zen (0,30 µg gorputzaren pisuaren (gp) kiloko egunean), eta haurtxoena eta haur txikiena (0,61 µg / gp kg / egun) goi-mugan (UB).\n95 pertzentilean, esposizio-zenbatespen handienak (LB – UB) 0,58 eta 1,20 µg / gp kg / egunekoak izan ziren haur txikietan eta bularreko haurretan, hurrenez hurren.\nBatez besteko elikadura-esposizioaren zenbatespenak, oro har, erreferentziako dosiaren (BMDL01) behe-mugaren (0,3-8 µg / gp kg / egun) azpitik egon ziren. Hala ere, esposizio dietetikoaren 95 pertzentilean, haurtxoentzako, haur txikientzako eta beste haur batzuentzako gehieneko estimazioak BMDL01 mailaren barruan zeuden.\nEFSAk 2014an egin zuen ebaluazioarekin alderatuta, iAs-en elikadura-esposizioaren zenbatespenak nabarmen txikiagoak izan ziren: gehieneko batezbestekoa eta 95 pertzentilaren zenbatespenak 1,5-3 aldiz txikiagoak izan ziren biztanleria-talde guzietan.\nInformazioa falta da, bai kontsumoari bai presentziari buruzkoa, elikagaien talde zehatzetan iAs-ak dituzten osagai batzuen inguruan.\nEzagutza falta dago elikagaiak prozesatzeak eta prestatzeak elikagaietan dagoen artsenikoaren forma ezberdinetan duen eraginaren inguruan.\nDatu analitikoen hornitzaileei eskatzea EFSAren gidan zehaztutako baldintzei buruzko informazioa aurkezteko, metodo analitiko balioztatuak erabili ahal izateko, sentsibilitate egokiarekin eta erauzketa-metodo egokiekin.\nArrozaren edo arrozarekin egindako produktuen kontsumo handiagoa egiten duten, eta, beraz, iAs-arekiko esposizio dietetiko handiagoa duten biztanleria-talde sentikorren kontsumo-datuak biltzea (adibidez, gaixotasun zeliakoa duten pertsonak).


Gutxien ikusten diren indarkeriak | OsatuBerri\nGutxien ikusten diren indarkeriak\nHogei urte igaro dira emakumeen aurkako indarkeria desagerrarazteko lehenengo Nazioarteko Egun ofiziala egin zutenetik, eta Emakundek adineko emakumeek pairatu duten indarkeria ikusarazi nahi izan du «Entzunez gero, ikusiko duzu» lelopean.\nGizartearen iruditegi kolektiboan gutxi irudikatzen da adinekoen indarkeria. Indarkeriaren biktima diren emakumeentzako telefono bidezko arreta-zerbitzuko Oiane Zarateren ustez, arazoa da adineko emakume askok harreman bortitzak normaltzat ikusten dituztela: «Ohiko harremanak izango balira bezala, beti ikusi dutelako horrela». Gainera, hainbatek zailtasunak izaten dituzte beren buruak biktima bezala ikusteko, ohitura eta hezkuntzaren ondorioz. «Beti pentsatu izan dute emakume direnez aguantatu egin behar dutela», azaldu du Zaratek.\nKasu askotan, erasotzaileari dioten beldurra ez da faktore bakarra, menpekotasun ekonomikoak eta etxearen jabetzak buruhauste handiak eragiten baitizkie. Hala ere, Zaratek adierazi du adinekoek bai deitzen dutela Eusko Jaurlaritzaren telefono-zerbitzura, ez hainbeste egoeratik ateratzeko, baizik eta euspen emozionala jasotzeko: «Askotan ez dakite zer egin senar barik, eta beldurra diote bakardadeari. «Nondik aterako dut dirua? Zelakoa izango da nire bizitza?» galdetzen diete beren buruei». Zaratek azaldu du askoren ustez hobe dela aguantatzea, «badakitelako zer den» eta ezagutzen ez dutenari beldurra diotelako.\nIndarkeria aldatuz doa denborarekin, eta kasu batzuetan bortizkeria fisikoak psikologikoari egin diezaioke bidea. Dena dela, harreman luzeak izaten direnez, ohiturak hor daudela nabarmendu du Zaratek, eta eraso fisikoek ere jarraitzen dutela.\nZerbitzuko koordinatzailearentzat ezinbestekoa da ingurukoen laguntza. Adinekoen kasuan, askotan seme-alabek deitzen dute lehenengo, eta gero biktimak. «Hainbat kasutan seme-alaba horiek indarkeria jaso dute, edo jasotzen jarraitzen dute beste modu batean, nahiz eta etxean ez egon», adierazi du Zaratek, eta biktimak berak deitzeko eskatzen diete.\nKoordinatzailearen ustez, oso garrantzitsua da ingurukoen parte-hartzea laguntza-prozesu bat izatea, eta ez aginduak ematekoa, nahiz eta frustrazioa eragin biktimak ez badu salatu nahi. «Prozesuan zehar berarekin egon behar da, eta lagundu erabakiak hartzen, poliki-poliki». Zarateren iritziz, biktimak hartu behar ditu beti erabakiak, eta aginduak emateko nahia alde batera utzi behar da. Gainera, azpimarratu du salaketa ez dela izaten proposatzen duten lehen aukera. Kasu bakoitza aztertzen dute, eta irtenbiderik aproposena aurkitu. «Batzuetan izan daiteke salaketa ez izatea irtenbide ona, adibidez frogarik ez dagoelako».\nZerbitzu bera, urteekin finkatuta\n2006an sortu zen indarkeriaren biktima diren emakumeentzako telefono bidezko arreta-zerbitzua, eta, hasiera hartako oinarri bera badu ere, Zaratek uste du lortu dutela erreferentzia bihurtzea: «Beti izan ditugu erabiltzaile moduan biktimak, hurbilekoak eta profesionalak, baina bai ikusten dugu zelan profesionalek gero eta gehiago ikusten duten gure zerbitzuaren garrantzia». Inklusibotasuna bermatzeko, abian jarri dute gorrengana heltzeko plataforma bat oraintsu, bideo-dei eran funtzionatzen duena.\nDoakoa da zerbitzua, eta urteko egun eta ordu guztietan dei daiteke telefonora. Gizarte-hezitzailez, gizarte-langilez eta psikologoz osatutako talde batek kudeatzen du, eta aholkuak moldatu egiten dituzte pertsonaren arabera, ez baita gauza bera adineko andre baten egoera zein emakume gazte batena.\nZaratek azpimarratu du ez dela dei bakarreko kontua. «Ez da informazio-zerbitzu huts bat. Normalean emakumeek deitzen jarraitzen dute, prozesu horretan laguntzen jarraitzeko». Dei gehienak euskaraz eta gaztelaniaz izan arren, zerbitzua 50 hizkuntza baino gehiagotan eskaintzen dute, heltzeko zailak diren komunitate horiek ere barnebiltzeko.\nKonfinamenduak ez du atsedenik eman\nGizarteak konfinatuta emandako hilotan ere, biktimek telefonora deitzen jarraitu dute, eta konfinamendutik kanpoko deiak baino intentsitate handiagokoak izan dira. Gainera, erasotzaile batzuek ezin izan dute indarkeria ezkutatu seme-alabengandik lehen egiten zuten bezala. «Etxeko indarkeria horrek jarraitu du», esan du Zaratek, eta kasu batzuetan konfinamenduak era «larriagoan» azalarazi duela uste du, «seme-alabek guztia ikusi dutelako».\nKontrakoa ere ez du uste hobea denik, eta, dioenez, erasotzaile batzuek hain ondo ezkutatzen dute, seme-alabek ez baitakite erasoak gertatzen direla ere: «Kezkagarria da seme-alabek harreman horiek normaltzat hartzea».\nIzan ere, zerbitzuaren aurtengo datuen arabera, gutxienez 1.859 seme-alaba biktima daude. «Biktima gehienak seme-alabak dira; askotan, ez gara konturatzen, eta emakumeetan bakarrik jartzen dugu arreta», azpimarratu du Zaratek, «Gainera, seme-alaben kasuan, haiek bai ezin dutela ihes egin, amaren laguntzarekin ez bada».\nZarate baikorra da etorkizunari begira, eta uste du gizartea gero eta gehiago inplikatzen ari dela bortizkeria amaitzeko: «Indarkeria da gizarte-mailan daukagun arazo bat eta ikusten dugunean arazo hori inguruan –biktima, hurbileko zein profesional izan– jakin nahi izaten dugu zelan atera edo zelan lagundu emakume horri ateratzen. Ikusten da kontzientzia hori dagoela, eta indarkeria baztertu nahi dugula».\n«Entzunez gero, ikusiko duzu» da aurtengo kanpainaren leloa. Esaldiak bigarren lerroa dauka: «Soilik adi dagoen gizarte batek antzeman dezake ezkutuko indarkeria», txanponaren beste aldea. Arazoari amaiera emateko ezinbestekoa dutela ingurukoen proaktibotasuna, alegia.


Etxepel, alkartasunak parez pare zabaldu ditu ateak - ALKARTASUNA BETI ZABALIK\nALKARTASUNA BETI ZABALIK\nEguneroko beharrizanetarako laguntza behar baduzu\nApur bat hitz egin beharra baduzu\nLaguntza beharrean egon daitekeen inor ezagutzen al duzu?\nLAGUNTZA EMAN NAHI DUT\nEguneroko beharrizanetarako laguntza\nBakarrik dauden pertsonentzako babes telefonikoa\nEMAN EKIMENAREN BERRI\nEtxepel, alkartasunak parez pare zabaldu ditu ateak\nArgitalpenaren data 8 maiatza, 2020\nEtxepel babesgabetasun egoeran dauden pertsonei arreta integrala emateko zentroa da. Konfinamenduaren hasiera kolpe gogorra izan zen bertan, bereziki gogorra, gure jendearentzat latzagoa izango baitzen bakardade eta gabezia egoera. Egunez egun familia moduan lortzen dugun epeltasun hori ez galtzeko ahalegin handia egin behar izan dugu.\nBeldur eta kezken artean, jarduera plan berri bat garatu genuen. Martxoaren 13an bukatu egin ziren taldeko gosariak, egunari hasiera emateko errondak, soroa, oilategia, erosketak, bazkariari buruzko erabakia bateratuak, nork sukaldatuko duen erabakitzea, tutoretzak eta bide-laguntzak, yoga saioak, saskibaloia, asteroko txangoak, gure txakur Wilmarekin jolas egitea, bazkalosteko solasak, lorategiko pergolan egotea… Gure zentroa, gure etxea eta bizitza betetzen zuten jarduerak.\nBaina pertsonok hemen jarraitzen dugu, eta gogor hasi ginen lanean inor kanpoan ez geratzeko, dena ahalik eta ondoen joateko. Lehenik eta behin, saiatu ginen gure pertsona guztiek konfinamendua ahalik eta ondoen bizi zezaten. Beren etxebizitza edo gelak egoera onean zeudela ziurtatu genuen. Baten batek mugikorrean Internet behar bazuen, horretaz arduratu ginen. Telebistak, bizikleta estatikoak, musika, pelikulak, eta abar eman genituen, eta WhtasApp talde bat sortu genuen harremana mantentzeko: ideiak partekatu, sentimenduei buruz hitz egin, txisteak kontatu, musika eta liburuak gomendatu… distantziak banatzen ez gaituela sentitzeko. Gorputza aktibo mantentzeko gimnasia saioak egiten ditugu online eta elkarri aurpegia ikusten diogu, baita barre egin ere.\nEtxepelen bizitzak aurrera jarraitzen du; pentsio soziala martxan dago hiru emakume errefuxiaturekin. Horietako batek bi ume ditu bere kargura, eta zentroa alaitasunez betetzen dute. Beste edozein etxetan legez, babes eta zaintza neurriak oso kontuan hartzen ditugu, eta egunak ahalik eta ondoen pasatzeko beharrezkoa dena asmatzen dugu. Pozik gaude txikiek lorategiaz eta soroaz goza dezaketelako.\nLangileon artean egitekoak banatzen ditugu: pentsioan bide-laguntza ematea, zentroaren mantenimendua, etxebizitzetara bisita egitea, medikura edo behar den lekura laguntzea, sareko lana hobetzeko koordinatzea, taldeko bilerak egitea, elkarri laguntzea… pertsonei etxeetan bisita egiten diegu eta Eguzkilore proiektuko bi etxebizitzetara joaten gara. Egun zazpi pertsona bizi dira bertan. Pertsona batzuei ezin diegu arreta etxean eman eta Etxepelera etortzen dira. Telematikoki ere lan egiten dugu, egun osoa telefonora itsatsita… Ondarroara joan behar badugu, baten batek konpainia behar duelako, joan egiten gara. Pertsona bakoitzaren egoeran zentratzen gara. Baina onena da haiek ere boluntario eta langileez kezkatzen direla; badakite guretzat ere konfinamendua ez dela erraza, denok gaudela talde berean. Haiek dira gure motibazioa elikatzen dutenak, aurrera egiteko indarra ematen digutenak. Hau ere pasako da, eta gauza berriak etorriko dira.\nGure jendeak krisi egoera honetan gauzak onartzeko gaitasuna, erresilientzia, indarra eta adorea erakutsi digu. Horrela izanik, prozesu hauetan laguntzea are aberasgarriago bihurtu da guretzat, denok ari baikara ikasten.\nEtxepelen lanak sari itzela dauka. Boluntarioak telefonoaren beste aldean ditugu, eta denon artean osatzen dugun bihotz handi honen ezinbesteko pieza dira. Denok gaude elkarlotuta.\nAngustia eta ahultasunaren aurkako errezeta bikaina daukagu Etxepelen: berriz elkarrekin egoteko ITXAROPENA.\nElena Morcillo Juliani\nLagundu sare sozialetan partekatzen:\nShare on Twitter Share on Facebook Share on WhatsApp Share on Telegram Share on SMS\nEtiketak Caritas Bizkaia, Etxepel, Etxerik gabeko pertsonak\n← Arrisku eta kalteak murriztea → Bizimodu jasangarria izateko bidezko merkataritza


Gazte asanbladak urteurren bikoitza ospatuko du aurten - Etxarri aranatz - Guaixe.eus\nGazte asanbladak urteurren bikoitza ospatuko du aurten\nGuaixe 2022-01-21 13:01\nGaztetxearen hamargarren urteurrenean izandako kontzertuetako bat. ARTXIBOA\nErakundea sortu zela 40 urte betetzen dira aurten, eta 15 urte beteko ditu gaztetxeak. Urteurrenen aurkezpena 20:30ean eginen du gaztetxean. 21:00etan herriko musikarien kontzertu akustikoa izanen da.\nEtxarri Aranazko Gazte Asanbladako (EGA) kideak urte lanpetua dute aurretik, urteurren bikoitza ospatuko baitute. Alde batetik, gazte erakundea 1982an sortu zenetik 40 urte pasa dira. Eta bestetik kale Nagusiko 32. zenbakian dagoen gaztetxeak 15. urteurrena du. Bi data horiek kontuan izanda, EGAko kideek urte guztirako egitaraua prestatzea erabaki dute. EGAko kide batek azaldu duenez, “bizi dugun egoera dela eta urte guztiko egitaraua aurkeztea zaila denez, gaur apirilera artekoak aurkeztuko ditugu”. Gaineratu duenez, “urtean zehar data esanguratsu batzuk finkatu ditugu eta horien berri ere emanen dugu”.\nAipatutakoaz aparte, gaurko gaztetxeko aurkezpenera joaten direnek EGAren eta bi gaztetxeen historia biltzen duen dokumental baten aurrerapena ikusteko aukera izanen dute. Aurkezpenaren ondoren, 21:00etan, musikari etxarriarrek kontzertu akustikoa emanen dute. Oholtzara jotzera eta kantatzera igoko dira Fran Urias, Armo, Xanet, Juanpa Agirre eta Hanot.


Garbiketari eta zaborraren bilketari dagozkion erabaki guztiak hurrengo legealdian hartzeko mozioa\nMiren Larrion: «Udalaren kontratu garrantzitsuena da garbiketari eta zaborren bilketari dagokiona. Hurrengo udal gobernua zeharo baldintzatuko duen erabaki bat da. Arduragabekeria litzateke orain baldintza-orria argitaratzea eta konkurtsoa martxan jartzea, hauteskundeak egiteko hilabete eta erdi baino falta ez denean»\nHondakin taldearen azken bileran, udal gobernuak talde politikoei azaldu zien bere asmoa dela garbiketa eta hondakin bilketa egiteko kontratu berriaren baldintzak argitaratzea hauteskundeak egin baino lehen, heldu den maiatzaren 26an. EH Bilduk uste du erabaki horrek ondorio erraldoiak dituela, eta ezin dela inolaz ere korrika eta presaka hartu. Hori dela eta, koalizioak mozio bat aurkeztu du. Testu horretan udalbatzari eskatzen zaio garbiketari eta zaborrei dagozkien erabaki esanguratsu guztiak hurrengo legealdian hartzea, udal gobernu berri bat agintean dagoela.\nZabor bilketarena da Gasteizko Udalak duen kontratu garestiena. Urtero ia 23 milioi euro gastatzen ditu horretan. Azken kontratua aurreko alkate Javier Marotoren agintaldiaren amaieran adjudikatu zen, eta gogotik ordaindu dugu erabaki hura legealdi osoaren joanean. «Arazoak, arau-hausteak, lan gatazkak… erabaki hura sekulako akatsa izan zen, eta argi geratu da FCCk egin duen lan negargarriarekin», azpimarratu du EH Bilduko udal bozeramaile eta alkategai Miren Larrionek.\nLarrionen aburuz, zalantza ugari daude udalak hurrengo urratsak zehazteko martxan jarri duen bide-orriari buruz. Lehenik eta behin, ez dago inolaz ere bermatuta azken lau urteetako lardaskeria ez dela errepikatuko. «Asko kezkatzen gaitu ez dugula inolako ondoriorik aterako gertatutakoaren inguruan. Ezin da ulertu egin dugun bide guzti honen ondoren aukera egotea FCCk berriro ere kontratua lortzeko, eta trukean diru gehiago irabazita, gainera», ohartarazi du Larrionek.\nErabakia atzeratzeko beste arrazoi bat da gaur-gaurkoz ez daudela eguneratuta hondakin kudeaketan udalerriak dituen helburuak eta planifikazioa. Uneotan, Hondakinak Kudeatzeko Udal Plan Zuzentzailea ez dago onartuta. Dokumentu hori ezinbestekoa da erabakitzeko nora doan Gasteiz hondakinen kudeaketan, eta ez du logikarik baldintza zehatz batzuk ezartzea zabor bilketaren kontraturako, deus jakin gabe epe ertainean lortu nahi diren emaitzei eta helburuei buruz.\nAzkenik, FCCrekin harremanak moztea beharrezkoa bazen ere, zalantzak daude udal gobernuak multinazionalarekin zeukan egungo garbiketa kontratua bertan behera uzteko erabili duen prozeduraren inguruan.\nGuzti horri gehitu behar zaio ez dela egin benetako eztabaida bat udalerriak garbiketari aurre egiteko dituen aukera ezberdinen inguruan. «Arazoak baino ez dizkigu ekarri zaborraren multinazionalekin azpikontratatzen duen ereduak. Berriro ere akats berdina egin baino lehen, gogoeta egin behar dugu eta alternatiba ezberdinak aztertu. EH Bilduren ustez, aukerarik onena da zaborra biltzeko eta garbitzeko zerbitzua berriro ere udalaren eskuetan geratzea, bermunizipalizazioa alegia, eta merezi du aukera hori sakonean aztertzea», amaitu du Larrionek.


Gizarte elkarteen ikus-entzunezkoak emango dituzte ostiralean Zumarragan | Otamotz\nGizarte elkarteen ikus-entzunezkoak emango dituzte ostiralean Zumarragan\nGipuzkoako lau gizarte elkartek egindako film laburrak emango dituzte ostiralean Zumarragako Zelai Arizti kultur etxean, elkarte horiek egiten duten lanaren berri emateko eta herritarrek aitortza jasotzeko.\nBideo horiek Agisas (Gipuzkoako integratzaile eta animatzaile soziokulturalen elkarteak) kudeatutako tailerretan egin dituzte. Elkarte horrekin batera, beste hiruk parte hartu dute: Bizibide (fibromialgia eta neke kroniko sindromearen elkartea), Bihotzez (kardiopatiak dituzten haurren familien elkartea) eta Agiac (antikoagulatu elkartea). Gipuzkoako Foru Aldundiaren, Eusko Jaurlaritzaren eta Caixabank-en babesa eduki dute.\nElkarteek gidoiak landu dituzte eta, grabaketa egiteaz gain, pertsonen heziketa eta gizarteratze prozesuak landu dituzte.\nSei film labur\nSei film labur emango dituzte Zumarragan: Bizibide elkartearen El vuelo de las mariposas, Bihotzez elkartearen Tocados por el corazon eta Reportaje Bihotzez, Agiac elkartearen Intentalo, todo es posible eta Reportaje Agiac eta Agisas elkartearen La familia es lo primero.\nAgisas elkarteak berdintasun tailerrak antolatu ditu eta bere film laburrean familia barruan sortutako indarkeria egoerak aztertu ditu.\nEgitasmo honetan eragile ezberdinek parte hartu dute eta elkarteek Oscar Terol eta Alazne Etxeberria aktoreen kolaborazioa izan dute, besteak beste.\nZumarragako emanaldia 18:30ean hasiko da. Sarrera doakoa izango da, Zelai Arizti kultur etxeko aretoa bete arte. Film laburrak gazteleraz egin dituzte, baina euskarazko azpitituluekin emango dira.\nAntolatzaileek jakinarazi dute ezinbestekoa dela kolonia, krema, lozio edo antzerakorik ez eramatea, sentsibilitate anizkoitza duten pertsonei kalte larria eragiten baitiete.\nEmanaldia atzo eguerdian aurkeztu zuten, Zelai Arizti kultur etxean bertan. Ekitaldian Agisas elkarteko Julen Urangak eta Gorka Miguelek eta Mikel Serrano Zumarragako alkateak parte hartu zuten.\nSerranok elkarteei eskerrak eman zizkien, gizartearen alde egiten duten lanagatik. «Gizarte indibidualista honetan elkarteek sekulako lana egiten dute, musu truk. Administrazioa heltzen ez den tokietara heltzen dira. Egitasmo honek elkarteei bultzadatxoa emateko eta beraien autoestimua indartzeko balio du. Eskerrik asko egitasmo honetan parte hartu duzuenei, elkarteen mundua era erraz eta erosoan gerturatzeagatik».\nUrangak eta Miguelek Zumarragako Udalari eta alkateari eskerrak eman zizkieten eman dizkien erraztasunengatik. Gainera, ostiraleko emanaldira ger- turatzen diren elkarteetako ordezkarien esanetara egongo direla jakinarazi zuten. Bestalde, gor-mutuek, eskatzen badute, itzultzaile zerbitzua izango dutela esan zuten.